Vučić Orbanu: Malo ko spreman da zbog Srbije trpi kritike kao Vi - Top Portal\nNaslovnica Vijesti Regija Vučić Orbanu: Malo ko spreman da zbog Srbije trpi kritike kao Vi\nVučić Orbanu: Malo ko spreman da zbog Srbije trpi kritike kao Vi\nMađarska vlada i premijer Viktor Orban su pravi prijatelji Srbije, koji otvoreno podržavaju evropski put Srbije, čak i kada zbog Srbije trpe kritike, rekao je danas predsjednik Srbije Aleksandar Vučić i posebno mu se zahvalio na stabilizujućoj ulozi na Zapadnom Balkanu.\n“Mnogi govore da podržavaju srpski put u EU, ali malo ko to čin hrabro i otvoreno, spreman da i zbog Srbije trpi kritike, kao što činite Vi”, naglasio je Vučić zahvaljujući se Orbanu na konferenciji za štampu.\n“Za samo nekoliko godina uspeli smo dramatično da uvećamo trgovinsku razmenu što je značjano za obe zemlje i posebno za nas koji smo nešto manji i siromašniji. Došli smo u 2020.godini do gotovo dve milijarde evra trgovinske razmene”, objasnio je Vučić.\nUkazao je da je u prvih pet mjeseci zabilježen rast od 23,4 odsto, to jest razmjena je već dostigla vrijednost od 900 miliona evra, pa ove godine očekuje da će prijeći granicu od dve milijarde evra.\nPosebno se zahvalio na činjenici da su mađarske kompanije, zahvaljujući požrtvovanju i posvećenom radu Orbana i mađarske vlade, napravile 16 velikih investicija u prošloj godini, od toga tri na sjeveru Srbije, i 13 južno od Save i Dunava. To govori o posvećenosti mađarskog prijateljstva prema cijeloj Srbiji, rekao je on.\nVučić je kazao da se podrazumijeva da pomažu pripadnike mađarskog naroda u Srbiji.\nMađarska vlada, prema njegovim riječima, doprinela je u mnogome činjenici da imamo izuzetne odnose sa Mađarima u Vojvodini, koji nikada nisu bili tako dobri kao sada.\n“Pogledajte brojke od pre 19 ili 15 godina. Danas gotovo da nisu zabeleženi međuetnički incidenti. To govori o poštovanju, novom odnosu, veri i poverenju jednih u druge”, istakao je on.\nVučić je naglasio da je tome doprinijelo to da su dvije zemlje krenule da rješavaju istorijske stvari, s poštovanjem gledaju jedni na druge i pokušavajući da se razumiju. Zahvalio se, s tim u vezi, posebno i Ištvanu Pastoru na, kako je rekao, racionalnom, pragmatičnom i fantastičnom iskoraku koji je značio bolju budućnost između Srba i Mađara, što, dodaje, ne bi bilo moguće bez Orbana i njegovih inicjativa.\n“Uloga Mađarske je izuetno stabilizujuća na Zapadnom Balkanu. Sve zemlje regiona to vide i doživljavaju Mađarsku kao stabiluzujući faktor”, objasnio je on.\n“Vama mnogo hvala na tome što uvek imate vremena za Zapadni Balkan, što razmišljate politički i ekonomski kako da unapređujemo našu saradnju. Hvala i što svi drugi sa zapadnog Balkana mogu dobiti vreme i prostor u vašoj agendi”, dodao je on ukazujući da je to nešto što ćemo u Srbiji uvijek cijeniti.\n“Mnogi govore da podržavaju srpski put u EU, ali malo ko to čini hrabro i otvoreno, spreman da i zbog Srbije pretrpi kritike, kao što činite vi”, naglasio je Vučić.\n“Za nas jeveoma važno infrastrukturno povezivanje naših zemalja i o tome smo dugo diskutovali, a imaćemo i zajednički ručak”, dodao je on.\nVučić je ukazao da se radi i pruga koja je važna za Mađare u Srbiji, ai za Srbe u Mađarskoj – Segedin – Subotica, koja će biti povezana i sa Bajom.\n“To ćemo uskoro da uradimo i to su velike i važne vesti, posebno za one koji žive u jednoj, a rade ili se školuju u drugoj zemlji, da lako i bez problema ostvaruju sve svoje interese”, rekao je Vučić.\nPodsjetio je da su prije nekoliko dana spojene gasovodne cijevi između dvije zemlje, navodeći da je to istorijski uspjeh Srbije i Mađarske.\nVučić je prenio da mu je Orban, budući da je Srbija plaćala taksu Mađarskoj decenijama, rekao je da poslije gradnje Balkanskog toka, Mađarska spremna da plaća taksu Srbiji i da nikakav problem po tom pitanju Mađari nisu pravili.\n“To govori koliko je Orban uvek bio prijatelj Srbiji. Tako to rade pravi prijatelji, a mi smo spremni da uvek preuzimamo od njih i gas i sve što je potrebno”, rekao je Vučić.\nDodao je da Mađari imaju velika skladišta gasa, a da mu je Orban prenio da Srbija može da računa na dio njihovog uskladištenog gasa, što je oko sedam milijardi kubnih metara.\nPredsjednik Srbije je poručio da vjerujemo u EU budućnost naše zemlje, kao i pomoći Mađarske na daljem evropskom putu.\n“Nastavljamo saradnju sa Mađarskom i ostalim zemljama Višegradske grupe, koja je regionalno pristuna i važna za nas. Verujem da ćemo u budućnosti ne samo održati ovakve odnose, već da ćemo pokušati i postarati se da oni, ako je moguće, budu i na još višem nivou”, rekao je Vučić.\nPoručio je da je Orban uvijek dobrodošao u Srbiji, da može ovdje da se osjeća kao kod kuće, te da bi Beograd volio da ima češće sastanke i radne i zvanične, sa Budimpeštom.\nVučić je rekao i da se iza mađarskog prijateljstva krije dugoročna, strateška politika.\nU tom smislu, nabrojao je da Mađari ulažu u fabiku za preradu malina u Arilju, koja će biti otvorena do kraja godine, prave pogone za poljoprivrednu mehanizaciju i logistički centar u Vojvodini, kao i fabriku stočne hrane u Šidu, navodeći da je to mnogo fantastičnih projekata za Srbiju, koji su proizašli iz saradnje na koju je ponosan.\n“Hvala vam na punom doprinosu stabilizaciji celog regiona, jer je ta stabilizacija od ključnog značaja i samo uz to možemo da ekonomski da se razvijamo, da napredujemo i da se pohvalimo dobrim rezultatima”, rekao je Vučić.\nPrethodni članakU Srpskoj nema preminulih od posljedica korone, jedno zaraženo\nNaredni članakU Grčkoj na snazi nove mjere, raste broj zaraženih


Civilno društvo traži od EU da ne finansira projekte sa fosilnim gorivom na Zapadnom Balkanu | EurActiv Serbia\nCivilno društvo traži od EU da ne finansira projekte sa fosilnim gorivom na Zapadnom Balkanu\nEvropska komisija treba da prestane da podržava i finansira projekte sa fosilnim gorivom na Zapadnom Balkanu i fokusira se na održivu energiju, navela je grupa organizacija civilnog društva iz regiona.\nDok rat u Ukrajini besni a cene gasa rastu, Evropa se bori da se odvikne od ruskog gasa. Rešenje za Balkan nije više gasnih projekata ili alternativnih izvora, kao što je Azerbejdžan, već je to energetska efikasnost i održivost, navele su organizacije civilnog društva.\nEkonomije Zapadnog Balkana, poput Severne Makedonije, BiH i Kosova, veoma su zavisne od fosilnog goriva, posebno uglja.\nKako bi ispunile ciljeve dekarbonizacije svojih ekonomija, smanjenja emisije i energetske nezavisnosti, zemlje regiona tražile su podršku EU. Međutim, umesto finansiranja solarne energije, vetroenergije, eneregetske efikasnosti i drugih vrsta održive energije, EU će uliti milijarde (evra) u fosilno gorivo, naročito gas.\nKoalicija 36 organizacija civilnog društva u pismu predsednici Evropske komisije Ursuli fon der Lajen pozvala je na ukidanje zavisnosti od gasa.\n"Tražimo od EK da se uzdrži od promovisanja nove gasne infrastrukture na Zapadnom Balkanu, bilo u javnim izjavama, bilo svojim investicijama u okviru Ekonomskog i investicionog plana. Umesto toga, EK treba da uloži napor da ohrabri stvarno transformativne investicije kojima se u regionu ne pridaje dovoljno pažnje", navodi se u pismu u koje je imao uvid EURACTIV.\nDalje se podseća na potpisivanje Sofijske deklaracije o zelenoj agendi u novembru 2020. u kojoj se region obavezao da radi na dekarbonizaciji Evrope do 2050. i gde se traži napuštanje fosilnog goriva. Iako Balkan još ne zavisi u velikoj meri od gasa, vlade planiraju da povećaju njegovu upotrebu a "EK ih aktivno podstiče" u tome.\nKako se navodi u pismu, samo u februaru ambasador EU u Srbiji bio je na pokretanju radova na novom gasovodu Srbija-Bugarska koji se delom finansira iz EU zajma i granta. Zvaničnici EU takođe su na samitu u Bakuu izdali saopštenje u kome se promoviše gas. To uključuje predstavljanje azerbejdžanskog gasa kao faze u napuštanju uglja i dekarbonizaciji ekonomija i izjavu evropskog komesara za proširenje Olivera Varheija da se nada da će biti više strateških gasnih projekata kao alternativa ruskom gasu.\nDodaje se da je azerbejdžanski gas problematičan jer se vladajući režim bori sa korupcijom na visokom nivou, posebno u vezi poslova sa gasom.\nU pismu Fon der Lajen navodi se da EK godinama promoviše Južni gasni koridor kao alternativu ruskom gasu ali da ruska naftna kompanija Lukoil ima 20% u gasnom projektu Šah Deniz.\n"Alternativa za ruski gas za najveći deo Zapadnog Balkana nije azerbejdžanski gas, niti LNG ili neki drugi gas, već je to energetski efikasna ekonomija zasnovana na održivim vrstama obnovljive energije", istakli su potpisnici.\nUmesto na gas, EU treba da se fokusira na "preko potrebne investicije, kao što su rešavanje problema gubitaka u distribuciji struje, povećanje upotrebe toplotnih pumpi i renoviranje stambenih zgrada, koje ne dobijaju ni upola toliko pažnje kao gas" a ta ulaganja su ključna za održivu energetsku tranziciju.\nPored toga, s obzirom na obim energetskog siromaštva u regionu i političku osetljivost velikih računa, potrošači neće moći ili hteti da prihvate visoke ili kolebljive cene gasa. U pismu se navodi da će vlade, čak i ako se gas koristi, verovatno morati da ga subvencionišu u periodima visokih cena, što je dodatno opterećenje za ograničene javne budžete.\nNeuspešno udaljavanje od gasa u regionu "odvešće nas u ćorsokak" a koštaće mnogo novca i trajaće mnogo godina, upozorava se.\n"Komisija mora da vidi i drveće i šumu. Geopolitičke bojazni su stvarne i trenutne - za zemlje koje koriste gas, ali i klimatske promene i ekonomska realnost", navelo je civilno društvo u pismu predsednici EK.\nKako Evropa i Ukrajina mogu postepeno da napuste ruski gas i naftu\nEU svojom proizvodnjom zadovoljava samo 42% potreba za energijom\nBenkvoč: EU ne treba da finansira gasne projekte na Zapadnom Balkanu\nElektrifikacija i renoviranje zgrada mogu smanjiti uvoz gasa za četvrtinu


INVESTICIJE EIB NA ZAPADNOM BALKANU DOSTIGLE SU 853 MILIONA EURA U 2021. GODINI, POVEĆAVAJUĆI PODRŠKU ZA ZELENE I DIGITALNE PROJEKTE | Support4Partnership\nTokom 2021. godine, EIB je obezbijedila 560 miliona eura za mala i srednja preduzeća u regionu kako bi im pomogla da održe likvidnost, nastave sa investiranjem, očuvaju radna mjesta i stvore nove mogućnosti zapošljavanja.\nGrupacija Evropske investicione banke (Grupacija EIB), banka Evropske unije (EU), ukupno je 2021. godine investirala 853 miliona eura širom Zapadnog Balkana za održivi razvoj, zelenu tranziciju, digitalizaciju i podršku malim preduzećima. Prošle godine je EIB investirala 560 miliona eura u mala i srednja preduzeća, pomažući im da se oporave, prilagode i nastave da otvaraju nova radna mjesta. Sa gotovo 200 miliona eura investiranih u digitalni sektor Zapadnog Balkana od 2020. godine, Grupacija EIB je postala jedan od glavnih finansijera digitalne transformacije u regionu. U okviru finansijskog paketa Tima Evropa, EIB je uložila 1,7 milijardi eura za brži oporavak regiona od kovida-19, obezbeđujući zeleni, digitalni i održiv rast.\nDa bi povećala svoje lokalno prisustvo i pojačala finansijsku i tehničku pomoć za zemlje izvan EU, Grupacija EIB je osnovala EIB Global, sa ciljem da ubrza planiranje i provođenje projekata, kroz individualno prilagođenu podršku koju će pružiti eksperti na terenu. Zapadni Balkan spada u regione koje će dobiti podršku u okviru ogranka EIB Global, koji će biti i jedan od glavnih partnera Evropske komisije u provođenju inicijative Globalni prolaz.\nPotpredsjednica EIB Liljana Pavlova, koja je zadužena za Zapadni Balkan, rekla je: „Izuzetno sam ponosna na ostvarene rezultate koji pokazuju našu snažnu opredeljenost, u okviru Tima Evropa, za zelenu tranziciju, digitalizaciju i razvoj privatnog sektora. Naša podrška je bila vidljiva ne samo u finansiranju, već i kroz povećanje tehničke podrške u uvođenju Ekonomsko-investicionog plana, kao i Zelene agende na Zapadnom Balkanu, koja će doprineti čistijoj životnoj sredini i boljim uslovima života. Pomogli smo regionu da se prilagodi novom digitalnom dobu, odobrivši znatna finansijska sredstva za unapređenje digitalne infrastrukture i veština. Sada, sa pokretanjem ogranka EIB Global, bićemo u poziciji da reagujemo brzo, da na konkretne lokalne potrebe odgovorimo na terenu, da proširimo svoje partnerstvo i znanje na zemlje i regione kojima je to najpotrebnije. Ovo će otvoriti novo poglavlje i proširi naše domete izvan EU, omogućavajući nam da još efikasnije doprinesemo digitalizaciji, borbi protiv klimatskih promena i inkluzivnom rastu”.\nPomoć MSP za očuvanje radnih mjesta, razvoj i transformaciju poslovanja\nTokom 2021. godine, EIB je obezbijedila 560 miliona eura za mala i srednja preduzeća u regionu kako bi im pomogla da održe likvidnost, nastave sa investiranjem, očuvaju radna mjesta i stvore nove mogućnosti zapošljavanja. Ta sredstva su dostupna pod pristupačnijim i fleksibilnim uslovima, u okviru finansijskog paketa Tima Evropa za brži oporavak regiona od kovida-19.\nBanka EU uvela je nove finansijske instrumente i proizvode, kao što su namjenske kreditne linije za klimatske projekte kako bi se ubrzala dekarbonizacija preduzeća u regionu uvođenjem energetski efikasnih praksi. Očekuje se da će podsticajni krediti za kompanije za zapošljavanje ugroženih socijalnih grupa biti potpisani širom regiona, kao dopuna onome koji je već ugovoren 2020. godine za Srbiju. Pomoću garantne linije za Zapadni Balkan i bliže saradnje sa Evropskim investicionim fondom (deo Grupacije EIB koje se bavi MSP), očekujemo da ćemo pojačati svoju podršku razvoju privatnog sektora.\nPovećana podrška EIB klimatskim mjerama i održivosti životne sredine na Zapadnom Balkanu\nKao klimatska banka EU, EIB je povećala tehničku i finansijsku podršku za pripremu i sprovođenje klimatskih i održivih projekata u skladu sa Ekonomsko-investicionim planom. Tokom 2021, odobrila je 257 miliona eura za zaštitu životne sredine, sigurniju i efikasniju energetsku mrežu, održivi transport i uvođenje energetski efikasnih projekata u mala preduzeća. U prošlog godini EIB je investirala u izgradnju postrojenja za preradu otpadnih voda u Mitrovici, uvođenje sistema za vodosnabdevanje u Tirani, kao i u općinama Jajce i gradu Zvornik. Ova ulaganja će obezbijediti pristup pitkoj vodi i sanitarnim uslugama za više od milion ljudi u regionu. Finansijska sredstva EIB-a također će ojačati energetsku mrežu u jugoistočnoj Evropi, uvođenjem sigurnog, raznovrsnog i efikasnog sistema snabdjevanja.\nInvesticije EIB-a ugovorene u 2021. godini omogućile su modernizaciju gradskog saobraćaja u Kantonu Sarajevo, što će doprinijeti smanjenju saobraćajnih gužvi i zagađenja vazduha. Zajedno sa Evropskom komisijom i drugim partnerima banka EU planira da poveća tehničku podršku kako bi se ubrzala realizacija Zelene agende.\nZahvaljujući 200 miliona eura investiranih u digitalne projekte u regionu od 2020. godine, EIB je omogućila pametan, otporan i inkluzivni rast regiona. Investicije EIB-a premostit će digitalni jaz i omogućiti nadogradnju postojeće 4G i uvođenje 5G mreže, kao i digitalizaciju više od 1.500 škola i razvoj digitalnih vještina. Dugoročno gledano, to će povećati produktivnost preduzeća, efikasnost javnih institucija i mogućnost zapošljavanja mladih u kontekstu novog digitalnog doba.


Večernje novosti\t26.09.2009 05:16\nPredsednik Srbije Boris Tadić pozvao je u petak države koje nisu priznale jednostrano proglašenu nezavisnost Kosova da ostanu pri takvoj odluci i tako se usprotive jednoj od najvećih pretnji međunarodnom sistemu uspostavljenom osnivanjem Ujedinjenih nacija.\nPredsednik Tadić je, obraćajući se učesnicima 64. zasedanja Generalne skupštine UN u Njujorku, naglasio da će države koje nastave da podržavaju teritorijalnu celovitost Srbije doprineti donošenju odluke Međunarodnog suda pravde o legalnosti unilateralnog proglašenja nezavisnosti u atmosferi lišenoj političkih pritisaka.\n- Nema sumnje da će mišljenje tog suda biti snažan pravni presedan koji će se odraziti na čitav sistem UN. Ishod će, ili odvratiti druge separatističke pokrete od pokušaja da sprovedu svoje namere, ili će ih ohrabriti da pođu sličnim putem. Najprostije rečeno, ukoliko se ne ospori ovo jednostrano proglašenje nezavisnosti, biće otvorena vrata za osporavanje teritorijalnog integriteta bilo koje članice UN - upozorio je Tadić.\nOn je pozvao sve članice UN da poštuju činjenicu da se MSP bavi ovim pitanjem i da njegove odluke ne smeju biti prejudicirane i njegov rad ometan.\n- Proces donošenja savetodavnog mišljenja mora ići svojim tokom, bez političkih pritisaka kao što su nova priznavanja jednostrano proglašene nezavisnosti Kosova - rekao je Tadić.\nPredsednik Srbije je istakao da je, i pored toga što neki pokušavaju da jednostrano proglašenje nezavisnosti predstave kao jedinstven slučaj, nesporna činjenica da se radi o najobičnijem pokušaju nasilnog cepanja jedne članice UN protiv\nnjene volje i uprkos protivljenju Saveta bezbednosti UN.\nSrbija je, prema njegovim rečima, odlučna da problem KiM rešava mirnim putem, insistiranjem na poštovanju međunarodnog prava, ali da istovremeno želi da aktivno učestvuje u rešavanju konkretnih, životnih problema građana koji žive na toj teritoriji.\n- Pozivam sve odgovorne učesnike u procesu izgradnje budućnosti na Kosovu da bliže sarađuju sa Vladom Srbije u sprovođenju plana u šest tačaka koji je sačinio generalni sekretar UN, a podržao Savet bezbednosti - kazao je Tadić.\nSrbija je, prema njegovim rečima, stub stabilnosti zapadnog Balkana i pruža ključni doprinos demokratskoj transformaciji regiona, insistirajući na jačanju regionalne saradnje i garantujući teritorijalnu celovitost svojih suseda.\nTadić je poručio da centralni strateški cilj Srbije ostaje članstvo u EU, i da se ne sme dozvoliti da se proces proširenja EU zbog novonastalih okolnosti u svetu zaustavi pre nego što u nju budu uključene države zapadnog Balkana.\n- Proces dovođenja svih evropskih nacija pod jedan krov nije završen. Ostalo je još mnogo posla, i ne sme se dozvoliti da zamor u procesu proširenja postane realnost kao posledica nove realnosti u Evropi. Solidarnost mora ostati visoko na lestvici naših ciljeva.\nZaključujući govor pred učesnicima zasedanja Generalne skupštine UN, kojoj prisustvuje više od sto šefova država i vlada, Tadić je poručio da temelj budućih međunarodnih odnosa treba da bude primena principa sadržanih u Povelji UN, jačanje međunarodnog prava i ljudskih prava, ravnomerniji razvoj svetske ekonomije i održivo rešavanje problema zaštite životne sredine.


Da li je seks na plaži siguran? - Ženski magazin - Horoskop, ljubav, fitness i zdravlje\nSavršeno romantično veče na plaži, voljena osoba i zvuk morskih talasa... Na kraju krajeva, razmislite samo o tome koliko filmova sadrže vruće scene na plaži? Odgovor: ogroman broj! Ali da li je seks na plaži siguran?\nPostoji velika šansa da pesak dospe do intimnih područja, i ovo može biti veoma neugodno, pa čak i nehigijenski i može predstavljati rizik za zdravlje vaše vagine. Pre nego što bacite donji deo kupaćeg kostima u trenutku ljubavne groznice, morate znati sledeću stvar.\nDa li je seks na pesku siguran?\nDa, siguran je, ali može povećati rizik od bakterijskih infekcija i polno prenosivih bolesti. Izloženost pesku može uticati na zdravlje vaše vagine kreiranjem malih rezova na koži koja je veoma osetljiva na grube materijale kao što je pesak. Veoma je važno staviti veliki peškir ispod sebe i na taj način pokušati sprečiti da pesak ulazi u vaginu, jer može izazvati unutrašnje ogrebotine, što je vrlo bolno. Ako uočite neugodnost unutar vagine odmah se operite u moru ili pod tušem.\nda li je seks siguran\nPROČITAJTE SLEDEĆI TEKST: Zašto je tako važno izaći na prvi sastanak?


Policija juri turiste zbog prljave pelene (VIDEO) | MONDOBA\nPolicija juri turiste zbog prljave pelene VIDEO\n25. September, 15:51\nPolicija juri turiste zbog prljave pelene (VIDEO) 0 Podijeli Podijeli na facebook Podijeli na twitter Podijeli na viber Pošalji na mail\nŽenu koja je snimljena kako na jednoj od najlepših plaža na svetu, plaži Borakaj na Filipinima, zakopava prljavu pelenu u pesak sada traži lokalna policija, da bi bila kažnjena zbog kršenja propisa.\nZbog ovog incidenta pojačane su patrole policije na čuvenoj plaži, da bi se sprečilo da se tako nešto ponovi.\nMožda deluje kao preterana reakcija, na prvi pogled, ali… Koliko treba neko da bude nevaspitan da bi uradio tako nešto?!\nBorakaj je nekada bio raj za avanturiste, ali danas ovo ostrvo konkuriše najlepšim, najpoznatijim turističkim destinacijama na svetu. Avioni iz Manile turiste dovode do Kaliba ili Katiklana, odakle brodovi plove direktno na Belu plažu, sa verovatno najfinijim, najnežnijim puderastim peskom na svetu.\nPogledajte koja je plaža u pitanju:\nIzvor: YouTube/One Man Wolf Pack\nI onda neko tu zakopa pelenu...\nturisti filipini policija


Kultura - VR-hana u Narodnom muzeju u Кragujevcu - Vesti iz Kragujevca i Šumadije - Pressek.rs\nVR-hana u Narodnom muzeju u Кragujevcu\nNeformalno nazvana „VR-hana” (Vi-Ar-hana) prostorija u Amidžinom konaku kao spoj tradicionalne divanhane i savremenih tehnologija virtuelne realnosti, promovisana je nedavno u Narodnom muzeju u Кragujevcu.\nSektor za posetioce i operativno-tehničke poslove Narodnog muzeja je u saradnji sa kustosima uredio prostoriju u kojoj je implementiran projekat virtuelne realnosti nekadašnjeg izgleda Кneževog konaka. Nakon prvobitne promocije projekta u Staroj skupštini koji je finansiralo Ministarstvo kulture i informisanja, ove godine je sadržaj potpuno dostupan i na VR naočarima, u adekvatno opremljenoj prostoriji čime je sadržaj prezentacije kulturnog nasleđa u Amidžinom konaku dodatno obogaćen. Podsećamo da posetioci u prostorijama кonaka mogu pogledati i prezentaciju nekadašnjeg dvorskog komleksa Obrenovića sa prikladnom izložbenom postavkom u okviru projekta „Hoću i ja da znam“ autorke muzejskog pedagoga Кatarinе Đurić.\nNarodni muzej u Кragujevcu uskoro najavljuje i nove sadržaje, kako u digitalnom tako i u realnom svetu. U toku su završne pripreme za novu izložbenu postavku o istoriji Кragujevca, u okviru koje će takođe biti premijerno prikazana i virtuelna realnost kragujevačkog šanca iz 18. veka koju realizuje kompanija Sanatek 7. Autori ovog projekta su istoričari Roksanda Aleksić (Narodni muzej), Goran Milosavljević (Istorijski arhiv Šumadije) i Miloš Jurišić, arheolog-konzervator.\nNa ovaj jedinstven i originalan način, prilagođen pre svega mlađoj muzejskoj publici, prezentuje se kulturno-istorijsko nasleđe grada Кragujevca. Jedina prepreka u narednom periodu za prezentaciju navedenog sadržaja mogu biti nove rigoroznije epidemiloške mere, pa će se Narodni muzej potruditi da u saradnji sa IT stručnjacima omogući da aplikacije virtuelne realnosti budu dostupne i preko interneta.\nUz najlepše želje sugrađankama i sugrađanima u novoj godini, iz muzeja podsećaju na radno vreme u toku novogodišnjih i božićnih praznika, te da su od 1. do 3. i od 7. do 9. januara neradni dani, a 4, 5, i 6. kao i od 10. januara radni.


Ružić sa ministarkom Severne Makedonije Milom Carovskom o unapređenju prosvetne i naučne saradnje - Moja učionica\nRužić sa ministarkom Severne Makedonije Milom Carovskom o unapređenju prosvetne i naučne saradnje\nPrvi potpredsednik Vlade Srbije i ministar prosvete, naukei tehnološkog razvoja Branko Ružić razgovarao je danas sa ministarkom za obrazovanje i nauku Severne Makedonije Milom Carovskom o unapređenju naučne i prosvetne saradnje i obrazovanju nacionalnih manjina.\nMinistar Ružić je istakao da je u interesu obe zemlje zajednički nastup sa strateškim projektima pred programe EU, kao što su Horizont, Erazmus i slično.\nNaša šansa su i regionalne inicijative koje možemo sami da osmislimo i pokrenemo, kako bismo zajedno čitav naš region učinili atraktivnijim za istraživanja“, rekao je ministar.\nMinistarka Carovska je naglasila značaj digitalizacije kroz koji prolaze obrazovni sistemi obeju zemalja i složila se da su programi evropskih fondova važni i za Severnu Makedoniju i za Srbiju. Ona je istakla da ima prostora za unapređenje obrazovne i naučne saradnje i da dva ministarstva već rade na novom programu saradnje za naredni period.


Evropska komisija poziva da se ispitaju navodi o policijskoj torturi u Crnoj Gori - Svet - Dnevni list Danas\nPočetna » Svet » Evropska komisija poziva da se ispitaju navodi o policijskoj torturi u Crnoj Gori\n0Piše: Beta 16. jula 2020. 14.17\nFoto: EPA-EFE/ OLIVER HOSLET (Arhiva)\n“Očekujemo da nadležni u Crnoj Gori, bez odlaganja, sprovedu efikasnu istragu i skladu sa međunarodnim i evropskim standardima”, saopštila je portparolka Evropske komisije Ana Pisonero u objavi naTviteru.\nHRA je saopštila da su sva trojica navodnih učesnika u predmetu „bombaški napadi“ na lokal Grand i kuću Duška Golubovića (nekadašnjeg službenika Agencije za nacionalnu bezbednost, sada Uprave policije), prijavili da su im službenici kriminalističke policije u Centru bezbednosti Podgorica iznudjivali iskaze primenjujući svirepe tehnike mučenja.\nNjihove navode demantovali su iz Uprave policije, tvrdeći da je u pitanju sinhronizovano osmišljavanje policijske torture – kako bi se opravdali izvršioci krivičnih dela.\nBenjamin Mugoša zato nije ni obuhvaćen optužnim predlogom.\nGrujičić se sumnjiči za izazivanje opšte opasnosti u sticaju sa krivičnim delom nedozvoljeno držanje oružja i eksplozivnih materija.\nPolicija Zorana Mugošu tereti za izazivanje opšte opasnosti putem podstrekavanja u sticaju sa krivičnim djelom nedozvoljeno držanje oružja i eksplozivnih materija.\nCrna Gora, Evropska komisija, policijska torturaBeograd


Vojnik osumnjičen da je deo grupe koja je planirala ubistvo tužioca Katnića u CG – DnevniZurnal\nVojnik osumnjičen da je deo grupe koja je planirala ubistvo tužioca Katnića u CG\nby admin 17/09/2021, 17:08 1.9k Views\nVojske Crne Gore Albin Salić (34) uhapšen je zbog sumnje da je deo kriminalne grupe koja je planirala ubistvo specijalnog tužioca Milivoja Katnića, saopšteno je na zajedničkoj konferenciji za medije tužilaštva i policije u Podgorici. Specijalni tužilac Miroslav Turković kazao je da tužilaštvo sprovodi istragu protiv više lica zbog sumnje za stvaranje kriminalne organizacije, a protiv dva organizatora i za teška ubistva i davanje mita.\nTurković je rekao da su tokom istrage protiv kriminalne grupe Stefana Đukića i Emila Tuzovića došli do dokaza da je član te grupe i vojnik Vojske Crne Gore Albin Salić.\nĐukić i Turković su nedavno osumnjičeni da su na čelu kriminalne grupe koja je planirala ubistvo specijalnog tužioca Milivoja Katnića, njegovog saradnika Saše Čađenovića, policajce Zorana Lazovića, Petra Lazovića i Ivana Đokovića, kao i da pretuče sutkinju Biljanu Uskoković. Svi oni su vodili istrage protiv osumnjičenih, koji od ranije imaju kriminalni dosije.\nĐukić i Tuzović se od maja prošle godine nalaze u zatvoru u Ukrajini zbog optužbe da su pokušali da ubiju Radoja Zvicera, koji slovi za jednog od vodja kavačkog narko klana.\nU sukobima dva narko klana iz Kotora, kavačkog i škaljarskog, do sada je poginulo više od 40 osoba, među kojima su i nevine žrtve.\nVojnik Vojske Crne Gore je, prema sumnjama tužilaštva, pratio „opservirao“ kretanje glavnog specijalnig tužioca Katnića i organizatorima kriminalne grupe prosleđivao informacije. Salić je po nalogu Tuzovića prenosio novac za pripadnike kriminalne grupe, odavao im informacije o borbenom stanju Vojske Crne Gore (VCG), te krao eksploziv koji je prodavao članovima kriminalne grupe.


POTPUNO REKONSTRUISANA ULICA ĐORĐA MAGARAŠEVIĆA | Novosadski Info\nGradonačelnik Novog Sada Miloš Vučević obišao je Ulicu Đorđa Magaraševića u kojoj su okončani radovi na rekonstrukciji i izgradnji saobraćajnih površina sa pratećom infrastrukturom u ukupnoj dužini od 381 metar.\n– Za manje od šest meseci, završena je kompletna rekonstrukcija Ulice Đorđa Magaraševića. To je ulica koja je meni dobro poznata, s obzirom na to da sam veliki deo života proveo u susednoj, Ulici cara Dušana. Oduvek je bila poznata kao jedna od slabo osvetljenih ulica u ovom delu Adamovićevog naselja, a samim tim je važila i za prilično nebezbednu. Sada je celom dužinom rekonstruisan kolovoz, kao i pešačke staze, a građani su dobili i nov parking prostor i led rasvetu, čime je ulica dobila novo, moderno ruho. Počeli su radovi i u susednim ulicama, a predstoji nam još rešavanje imovinsko-pravnih odnosa vezanih za otkup dve kuće. To su radovi koje izvodimo sa Pokrajinom, i čijom realizacijom će biti rasterećen pritisak koji trpi Ulica cara Dušana. Nastavljamo da stvaramo bolji ambijent za ljude koji žive i rade u ovom delu grada, kao i za one najmlađe, jer upravo na Adamovićevom naselju ulažemo u izgradnju fiskulturne sale OŠ „Vasa Stajić“, kao i u proširenje Srednje medicinske škole „7. april“ – rekao je gradonačelnik Novog Sada Miloš Vučević i napomenuo da je vrednost investicije u Ulici Đorđa Magaraševića iznosila 96 miliona dinara.\nIzvođač radova „Put- Invest“ radove je započeo u julu tekuće godine i okončao ih u predviđenom roku. Pored saobraćajnih površina, rekonstruisano je i 14 parking mesta, uređene su pešačke staze sa obe strane ulice, rekonstruisana je vodovodna i kanalizaciona mreža i postavljeno 19 stubova javnog osvetljenja.\nGRADONAČELNIK VUČEVIĆ ČESTITAO BOŽIĆ


Juventus i Torino igrali nerešeno u gradskom derbiju\nBeta 31. oktobra 2015. 20:00\nFudbaleri Juventusa pobedili su danas na svom terenu gradskog rivala Torino sa 2:1, u 11. kolu italijanske Serije A, a trijumf im je doneo Huand Kvadrado u trećem minutu nadoknade vremena.\nČetvorostruki uzastopni šampion Italije uspeo je tako da prvi put od početka sezone veže dve pobede u prvenstvu. Juventus je sada 10 na tabeli sa 15 bodova i pretekao je svog današnjeg rivala, koji ima isti broj bodova, ali slabiju gol-razliku.\nObe ekipe su stvarale dobre šanse, ali je Juventus uspeo da slavi tek u nadoknadi vremena.\n„Stara dama“ je povela u 19. minutu, kada je Pol Pogba sa ivice šesnaesterca jako šutirao i neodbranjivo smestio loptu pod prečku.\nTorino je imao dobru šansu u 30. minutu, kada je Fabio Kvaljarela nemarkiran šutirao sa oko 16 metara, ali je lopta prošla neposredno pored desne stative. Paulo Dibala je samo tri minuta kasnije mogao da poveća vođstvo Juventusa, ali je njegov udarac iz daljine prošao pored leve stative.\nTorino je krajem prvog poluvremena mogao da izjednači, ali je udarac Kvaljarele posle odbitka izblokiran.\nTorino je izjednačio u 51. minutu, kada je Danijele Bazeli probao iz slobodnog udaraca da prebaci živi zid, ali nije uspeo, da bi na odbijenu loptu naleteo Čezare Bovo i sa ruba šesnaesterca savladao Đanluiđija Bufona.\nKvadrado je u prvom minutu nadoknade prvo glavom pogodio prečku, a odmah zatim je Pogba šutirao iz daljine da bi mu Danijele Padeli odbranio udarac. Konačno, u 93. minutu Aleks Sandro je uputio pas u šesnasterac, a Kvadrado je iz blizine savladao golmana za novu pobedu.


Mladi fudbaleri neuspešni u Nišu – Vesti FKMS Radija\nMladi fudbaleri neuspešni u Nišu\nSve tri selekcije Timočanina poražene – pioniri i petlići od Kopernikus Železničara, a kadeti od druge ekipe Real Niša.\nNastavljeno je fudbalsko prvenstvo u ligama RIS-a za mlađe kategorije. Sve tri selekcije Timočanina minulog vikenda gostovale su u Nišu i sve su poražene. Pionire je pobedio Kopernikus Železničar sa 2:0, u meču selekcija petlića Nišlije su bile ubedljive – 5:0, dok su Timočaninovi kadeti poraženi od druge ekipe Real Niša rezultatom 4:2.\nU subotu, 9. novembra, očekuje nas još jedan fudbalski maraton na gradskom stadionu. Seriju od tri utakmice otvaraju kadeti protiv Jagodine, a zatim slede utakmice pionira i petlića protiv Dunava iz Prahova.\nPrethodnoU ''Vuku'' kvizovi, sport, nauka, smeh\nSledećeFinansijska podrška opštine za porodice sa decom


Inspekcija u agencijama "Fly Fly Travel" i "Kofer Tours" - Dan u Beogradu\nNaslovna » Turizam » Inspekcija u agencijama „Fly Fly Travel“ i „Kofer Tours“\nInspekcija u agencijama "Fly Fly Travel" i "Kofer Turs"\nNeko drugi 29. maj 2018. Turizam Postavite komentar\nU saopštenju Ministarstva trgovine, turizma i telekomunikacija piše da se njihovoj turističkoj inspekciji tokom proteklog vikenda ponovo javio određen broj građana, koji nisu bili u mogućnosti da realizuju već plaćene avionske karte, kupljene preko agencije „Fly Fly Travel“, odnosno „Kofer Tours“, koja je njen pravni sledbenik.\nBudući da se privredno društvo „Fly Fly Travel“, odnosno njegov pravni sledbenik „Kofer Tours“ i dalje oglašavaju preko medija sa ponudom avio karata za sve destinacije, a ceneći podatke Narodne banke Srbije da su pomenute agencije u blokadi već 47 dana, javnost je obaveštena da je u toku inspekcijski nadzor Tržišne i Turističke inspekcije kod obe agencije zbog sumnje na nepoštenu i obmanjujuću poslovnu praksu.\nO svim rezultatima inspekcijskih nadzora u pomenutim agencijama, javnost će biti redovno informisana, naglašeno je u saopštenju ovog ministarstva.\nTakođe, Ministarstvo trgovine, turizma i telekomunikacija dostaviće sve neophodne informacije i drugim državnim institucijama, kako bi one preduzele adekvatne mere iz okvira svojih nadležnosti.\nImajući u vidu gore navedeno, neophodno je da građani sa povećanom pažnjom pristupe ugovaranju putovanja sa pomenutim agencijama.\nTagovifly fly travel inspekcija ministarstvo trgovine turizma i telekomunikacija turističke agencije turizam\nPrethodni Šetnje u okviru izložbe „Secesija – sloboda stvaranja“\nSledeći Tribina ljubitelja istorije Beograda: Nepoznati mobilijar dinastije Obrenović


Uvođenje ličnog bankrota bi zaštitilo građane od izvršitelja, ali u Srbiji još nema uslova za to | Novosadski informativni portal 021\nTo je izjavio profesor Beogradske bankarske akademije (BBA) Hasan Hanić i dodao da su pojedini dužnici u nemogućnosti da izmire svoje obaveze ne svojom krivicom, već ponekad i drugih, pa čak i državnih institucija.\n- Neretko u medijima ili u našem okruženju čujemo o iskustvima građana kojima su izvršitelji popisali ili zaplenili imovinu, neki od njih, kada do toga dođe, prete samoubistvom, a pojedini životi su ugašeni upravo zbog velikog zaduženja - rekao je Hanić.\nOn je ukazao da bi zbog takvih situacija bilo dobro da postoji mogućnost zaštite dužnika u određenom periodu, najčešće tri do pet godina. Hanić ističe da uvođenje instituta ličnog bankrotstva podrazumeva i određivanje stečajnog upravnika koji bi u tom određenom periodu vodio računa o imovini i prihodima prezadužene osobe.\nDodaje da to opet podrazumeva da se ostavi određeni minimalni iznos koji je neohodan za podmirenje osnovnih životnih potreba, uključujući i mesto za stanovanje, ukoliko osoba koja je zadužena nema stan. Ukazuje da je pre donošenja instituta ličnog bankrotstva potrebno da postoje dobri uvidi u imovinu dužnika, kako se ne bi dogodilo da neko ko tvrdi da je prezadužen imovinu prenese na drugu osobu.\n- Ovde je važno da postoje dobar uvid, dobre evidencije, međutim, mi nemamo, koliko je meni poznato, dobro obezbeđen takav sistem. Na kraju krajeva, mnogi objekti nisu ni registrovani ni uknjiženi - naveo je Hanić.\nIzmeđu ostalog, institut ličnog bankrotstva podrazumevao bi i uključivanje sudova i njihovu efikasnost, ali, ukazuje Hanić, domaći privredni sudovi prenatrpani su zbog drugih sporova. Kaže da iskustva takvih instituta postoje u razvijenim zemljama, na primer u SAD i drugim evropskim zemljama.\nHanić ocenjuje da je postojanje takvog instituta dobro jer bi pružilo mogućnost građanima da u određenom periodu pronađu novi posao i izmire obaveze, a da ne dođu do teške situacije. Dodaje da bi to odgovaralo i poveriocima, ali i pokazalo da je država odgovorna i da vodi računa o svojim građanima.\nMeđutim, Hanić smatra da se u Srbiji još nisu stekli uslovi za institut ličnog bankrotstva, a da je to stav i Narodne banke Srbije (NBS). Očekuje da do donošenja rešenja takvog zakona dođe između 2025. i 2030. godine.\n- Ako se pandemija ne produži i ako se isključe neke vanredne okolnosti do kojih može doći, ali i ukoliko se ove stope privrednog rasta prognozirane u narednom periodu ostvare, ja mislim da bi se u periodu od 2025. do 2030. moglo doći do pripreme odgovarajućeg rešenja i pravnog okvira za institut ličnog bankrotstva - zaključio je Hanić.


RTCG - Radio Televizija Crne Gore - Nacionalni javni servis :: Društvo :: Najviše se umire od srčanih oboljenja\n30. 06. 2014. 13:42 >> 13:42 0\nNajviše se umire od srčanih oboljenja\nEvropski centar za mir Univerziteta za mir Ujedinjenih nacija (ECPD), u saradnji sa Ministarstvom zdravlja, organizovao je u Budvi šestu međunarodnu ljetnju školu o kardiovaskularnim bolestima(KVB).\nGrbović je kazao da će osnovne teme skupa biti kontrola faktora rizika, prevencija, dijagnostika i tretman kardiovaskularnih bolesti, koje su, kako je objasnio, izuzetno važne i aktuelne, s obzirom na činjenicu da su kardiovaskularne bolesti vodeći uzrok obolijevanja i smrti u zemljama Evrope, a i u Crnoj Gori.\n„U strukturi umrlih u Crnoj Gori, prema uzroku smrti, grupa oboljenja-bolesti sistema krvotoka na vodećem je mjestu umiranja sa učešćem od oko 59 odsto u 2010. i 2011.godine“, saopštio je Grbović.\nPrema njegovim riječima, širom svijeta svake godine umre 17 i po miliona ljudi, a od tog broja 80 odsto u nerazvijenim i zemljama u razvoju.\n„Akutni srčani i moždani udar odnose najveći broj života“, upozorio je Grbović.\nOn je kazao da svake godine u Evropi od KVB umre više od četiri milona stanovnika, ili prosječno pet osoba na hiljadu stanovnika. U zemljama Evropske unije(EU) za 2010, kako je naveo, kardiovaskularni mortalitet iznosio je 42 odsto.\n„U zemljama EU u ukupnom mortalitetu za osobe mlađe od 75 godina, od KVB umire 42 odsto žena i 38 odsto muškaraca, dok u Crnoj Gori od KVB umre deset odsto više osoba“, saopštio je Grbović.\nOn je naveo da prema podacima iz 2009, u Crnoj Gori kod osoba mlađih od 75 godina, od KVB umire 52 odsto žena i 48 odsto muškaraca.\n„Visoko učešće kardiovaskularnih i malignih oboljenja u strukturi mortaliteta odslikava prisutno rizično ponašanje u populaciji, kao što je pušenje, alkoholizam, nepravilna ishrana, nedovoljna fizička aktivnost, ali i dejstvo faktora iz spoljne sredine“, kazao Grbović.\nOn je rekao da je dokazano da se dvije trećine prijevremenih smrti od nezaraznih bolesti, uključujući i smrtnost od srčanog i moždanog udara, može spriječiti unapređenjem zdravlja i sprječavanjem nastanka bolesti, dok se trećina prijevremene smrtnosti može da se spriječi unapređenjem sistema zdravstvene zaštite.\n„Uvodjenje novih tehnologija u dijagnostici i liječenju ukazuju da Crna Gora ne zaostaje za zemljama u regionu kada je tretman kardiovaskularnih bolesnika u pitanju, a usvajanjem brojnih strateških dokumenata i sprovođenjem niza preventivnih aktivnosti nastojimo da doprinesemo smanjenju prevalencije hroničnih nezaraznih bolesti, među kojima prednjače KVB“, kazao je Grbović.\nKardiovaskularni sistem Bolesti srca Mensud Grbović\nNamirnicama regulišite krvni pritisak\nCT snimak otkriva srčani udar godinama unaprijed\nOd bolesti srca više obolijevaju muškarci


Proširenje EU biće prioritet nemačkog predsedavanja uprkos pandemiji - Izazov\nNovi magazin 29. juna 2020. 17:53\nProces proširenja Evropske unije na zemlje Zapadnog Balkana biće nastavljen tokom nemačkog predsedavanja u drugoj polovini godine uprkos vanrednim okolnostima izazvanim pandemijom korona virusa, ali će dinamika pregovora zavisiti pre svega od reformi u vladavini prava, ocenili su učesnici onlajn konferencije o predsedavanju EU u vreme pandemije.\nAmbasador Nemačke u Srbiji Tomas Šib izjavio je da su proširenje i Zapadni Balkan među veoma važnim temama nemačkog predsedavanja EU.\n„To je bitno pitanje i ozbiljno ćemo se njime baviti. Budite uvereni da će Zapadni Balkan i proces proširenja biti prilično dominantni tokom našeg predsedavanja“, rekao je Šib na vebinaru „Od Hrvatske do Nemačke“, koji su organizovali Centar za evropske politike i Delegacija Evropske unije u Srbiji.\nNemački ambasador je istakao i da će pristupni pregovori zavisiti od reformi u vladavini prava, borbi protiv korupcije, pravosuđu i osnaživanju medija.\n„Podržavamo Evropsku komisiju koja želi da nova davanja, potrošnju u Uniji uslovi poštovanjem vladavine prava u zemljama članicama, a to isto imamo nameru da uradimo i u situaciji proširenja, jer i za zemlje kandidate važi uslovljenost poštovanjem vladavine prava“, rekao je Šib.\nOn je izrazio uverenje da će nova vlada Srbije, koja je „dobila novi jak mandat“ ubrzati ritam reformi i da će se posledice videti do kraja nemačkog predsedavanja.\n„Nadam se da će biti novog zamaha u pregovorima sa Srbijom. Dinamika pristupnih pregovora uvek je zasnovana na napretku u vladavini prava“, rekao je nemački ambasador.\nNemačka će se tokom predsedavanja fokusirati na upravljanje odgovorom na zdravstvenu, socijalnu i privrednu krizu izazvanu pandemjom, unapređenje evropske soliradnosti i jedinstva, ponovno uspostavljanje jedinstvenog tržišta.\n„Na stolu je toliko složenih stvari, ali to ne znači da će Zapadni Balkan i proširenje biti zaboravljeni. Nemačka je uvek bila i ostaće glasni zagovornik članstva i evropske perspektive za zemlje Zapadnog Balkana. To se uopšte ne dovodi u pitanje“, rekao je Šib.\nŠef Delegacije Evropske unije u Srbiji Sem Fabrici izjavio je da se proces proširenja EU mora nastaviti i u uslovima pandemije, i saglasio se da je za napredak ključna vladavina prava.\n„Reforma pravosuđa, sloboda govora, borba protiv korupcije i organizovanog kriminala, bavljenje ratnim zločinima. Složeno je, ali nikakve tajne tu nema“, rekao je Fabrici, dodajući da ga je ohrabrio kometar predsednika Srbije Aleksandra Vučića da će pristupanje EU i reforme biti prvi prioritet nove vlade.\nPored vladavine prava, napredak dijaloga sa Prištinom i zdravstveni i privredni oporavak posle pandemije biće ključni u narednom periodu, kazao je Fabrici i dodao da treba što bolje iskoristiti narednih šest meseci za napredak u pregovorima.\n„Pošto se nećemo vraćati na situaciju pre COVID-19, moramo da naučimo kako da živimo sa tim i da nastavimo da radimo posao koji treba da radimo“, rekao je ambasador.\nPo njegovim rečima, hrvatsko predsedavanje je tokom proteklih šest meseci uspelo da zadrži prioritete uprkos pandemiji i pomoglo je da se proces proširenja zadrži na agendi.\n„Uprkos tome što su svi pokušavali da zatvore granice da se zaštite, mi smo tu politiku proširenja ostavili otvorenom“, rekao je Fabrici, podsetivši da su Severna Makedonija i Albanija dobile zeleno svetlo za početak pregovora.\nAmbasador Hrvatske u Srbiji Hidajet Biščević ocenio je da je Hrvatska preuzela predsedavanje EU u izuzetnim okolnostima zbog pandemije, kao i u vrlo izazovnom političkom okruženju, ali da je uspela da Zapadni Balkan vrati u fokus EU.\n„Uspeli smo uprkos okolnostima da osnažimo proces proširenja na Zapadni Balkan i to se vidi u deklaraciji nakon Zagrebačkog samita, u kojoj je dato zeleno svetlo za početak pristupnih pregovore sa Severnom Makedonijom i Albanijom“, rekao je Biščević.\nDodao je da, ipak, uprkos velikim naporima hrvatskog predsedavanja Srbija nije uspela da otvori još neko poglavlje tokom tih šest meseci.\n„Uspeli smo da obezbedimo 50-60 odsto pozitivnih gledišta među državama članicama ali to nije bilo dovoljno i nismo uspeli da organizujemo međuvlainu konferenciju (Srbije i EU)“, rekao je hrvatski ambasador.\nPo njegovoj oceni, srpska javnost ne treba da neotvaranje poglavlja predstavi kao korak unazad i da treba da radi na ponovnom osnaživanju procesa pregovora.\nPodsetio je da je za sedam godina od početka pregovora Srbija otvorila 51 odsto poglavlja i da je to alarm da se proces ubrza.\nPredsednik Upravnog odbora Centra za evropske politike Srđan Majstorović je istakao da to što Srbija nije otvorila nijedno poglavlje tokom hrvatskog predsedavanja mora da se posmatra kao ozbiljno upozorenje.\nMajstorović je ocenio da će reakcija javnosti na taj zastoj zavisiti od toga kako će vlada reagovati i to predstaviti.\n„Nadam se da neće biti podrugljivih osmeha i da će vlada na zreli način odgovoriti na to ozbiljno upozorenje i da će biti sposobni da kaži da imamo problem“, rekao je Majstorović.\nPodsetio je da po prvi put od početka procesa pristupanja nije otvoreno nijedno poglavlje i da može da se kaže da je to zbog nedostatka napretka u reformama, naročito u oblasti vladavine prava.\n„Možete da kažete da je sve to zbog panedmije ili drugih političkih problema koji odvraćaju pažnju vlade. Ali ako znate da je ustavna reforma zaustavljena, da nemamo novu strategiju za borbu protiv korupcije i da postoje ozbiljna kašnjenja kada su u pitanju mehanizmi za borbu protiv nasilja u porodici, sve to šalje vrlo jasnu sliku da to nije u vrhu prioriteta ove vlade“, ocenio je Majstorović.


Foto: Tanjug | Dodik: Jasno poručiti da je napad na Srpsku napad na Srbiju\nSrna 21.09.2019 15:45\nBEOGRAD - Srpski član Predsjedništva BiH Milorad Dodik izjavio je da je na današnjem sastanku u Beogradu traženo da se jasno poruči da je bilo kakav napad na bilo koju srpsku zajednicu, pogotovo Republiku Srpsku napad na Srbiju.\nDodik je rekao da su na današnjem sastanku informisali predsjednika Srbije Aleksandra Vučića i premijera Anu Brnabić nastojeći da se obezbijedi saglasnost o pitanju eventualne podrške Srbije u odbrani Republike Srpske.\n"Mi smo tražili, ja sam tražio od predsjednika i ranije, da se jasno pošalje poruka da je bilo koji napad na bilo koju srpsku zajednicu, a pogotovo Republiku Srpsku i napad na Srbiju", rekao je Dodik na konferenciji za novinare u Beogradu, poslije sastanka sa Vučićem i predstavnicima parlamentarnih stranaka iz Republike Srpske.\n"Od Srbije smo tražili da nam pomogne, u situaciji da je to potrebno, sa stanovišta osposobljavanja naših bezbjednosnih jedinica jer ne treba biti naivan", rekao je Dodik.\nOn je poručio da je Republika Srpska prioritet i jedina moguća na tom prostoru, te da politički predstavnici iz Srpske odbacuju deklaraciju kao antisrpsku, antidejtonsku i antiustavnu jer ruši postojeći politički sistem u BiH.\n"Njihov trajni cilj je da nema ni Srba ni Republike Srpske. Oni žele BiH za sebe, u kojoj nema srpskog jezika, u kojoj će se osvetiti Srbima, ne samo ovdje već i u Srbiji", istakao je Dodik.\n"Mi smo tako razumjeli i pokušavamo da u Republici Srpskoj izgradimo politički konsenzus kako bi dali jasan odgovor. Taj odgovor mora da bude snažan i jedinstven u pogledu odnosa prema bilo kakvoj mogućnosti da se ta opredjeljenja pokušaju realizovati", rekao je Dodik i dodao da su ta opredjeljnja od ranije poznata, a imaju i podršku stranaca.\n"Ići ćemo na Narodnu skupštinu, donijećemo odluku i predložićemo odluku da bilo kakav pokušaj realizacije ovih dokumenata traži aktivaciju naših prava na samoopredjeljenje do otcjepljenja. Mislim da je to nešto što treba da uradimo", istakao je Dodik.\n"Uvijek kad smo bili naivni i kada nismo računali na naše države, uvijek smo stradali i bili pobijeni i to ne treba da dozvolimo u ovom vremenu", rekao je Dodik.\nALEKSANDAR VUČIĆ SRBIJA REPUBLIKA SRPSKA MILORAD DODIK BIH


Stefanović: Ključna je zaštita granice - Dnevni list Danas\nPočetna » Društvo » Stefanović: Ključna je zaštita granice\nStefanović: Ključna je zaštita granice\nZaštita državne granice jedan od najvažnijih aspekata odbrane od ilegalnih migracija i Srbija ne može biti zemlja u koju će se migranti neograničeno slivati, izjavio je danas ministar unutrašnjih poslova Nebojša Stefanović.\n0Piše: Fonet 14. jula 2016. 19.10\nTo je izjavio posle sastanka sa ministrima odbrane i unutrašnjih poslova Mađarske i Austrije.\nSrbija problem ilegalnih migracija ne može da reši sama, ali ne možemo biti zemlja u koju će se migranti neograničeno slivati i postati neka vrsta sabirnog centra, a da oni ne mogu da odu severno, niti ih Srbija u postupku readmisije može vratiti istočno ili južno, rekao je Stefanović.\nOn je ukazao da, za razliku od ranijeg perioda koji je bio stabilan, sada više ileganih miranata ulazi na srpsku teritoriju, u proseku 600 – 700 ljudi svakoga dana.\nTo je daleko od brojeva koje smo imali 2015. godine, ali ne bismo voleli da doživimo situaciju od pre godinu dana i zato ne smemo da čekamo, već je potrebo da preduzmemo konkretne poteze, ocenio je srpski ministar policije.\nPrema njegovima rečima, potrebno je čvrsto i dobro zaštiti granicu Srbije od ilegalnih migracija, od svih onih koji protivzakonito hoće da uđu u našu teritoriju, ali isto tako i omogućiti svima onima koji zatraže azil u skladu sa međunarodnim pravom da to učine.\nStefanović je istakao da je jednako važno uveriti zemlje iz kojih migranti dolaze, pogotovo oni koji budu odbijeni za azil, ili koji na njega nemaju pravo, da u postupku readmisije migrante prime nazad, baš kao što to čini i Srbija.\nStefanović je imao i bilateralni sastanak sa ministrom unutrašnjih poslova Mađarske Šandrom Pinterom, sa kojim je razgovarao o konkretnim aspektima migrantske krize i načinima da se olakša položaj dveju država.\nStefanović i Pinter zaključili su da je u pogledu zaštite granica Srbije i Mađarske najbolje rešenje zaštita najjužnijih granice Evrope, bilo da je reč o bugarsko – turskoj, makednosko – grčkoj, grčko – bugarskoj ili bilo kojoj drugoj granici.\nPinter je rekao da će u narednom periodu, kako bi se zaštitile naše granice i rešio problem iregularnuh migracija, biti organizovani sastanci stručnih timova koji će dogovoriti tehnička rešenja za problem migranstke krize, navodi se u saopštenju MUP.\nmigranti, nebojsa stefanovicHorgoš


Dvojici uhapšenih u Vukovaru prijava za ratni zločin\nBeta 7. decembra 2018. 14:10\nProtiv dvojice hrvatskih državljana podneta je krivična prijava zbog sumnje da su kao pripadinici srpskih paravojnih formacija počinili ratni zločin protiv civilnog stanovništva na području vukovarskih četvrti Petrova Gora i Sajmište u septembru 1991, objavio je danas MUP Hrvatske.\nReč je o dvojici od petorice juče privedenih u Vukovaru, a policija ih sumnjiči da su kao pripadnici Teritorijalne odbrane Petrova Gora učestvovali u protivpravnom zatvaranju i zlostavljanju civilnog stanovništva.\nPosle završetka istrage, dvojica osumnjičenih, 63-godišnjak i 64-godišnjak, odvedeni su u pritvor.\nU saopštenju MUP se navodi da se sumnja da je 63-godišnjak između 23. i 26. septembra u štabu srpske paravojne jedinice, prilikom ispitivanja ranije zarobljenih civila, tada 59-godišnjeg Ivana Plećkovića zlostavljao gušenjem i zadavanjem ubodnih rana u predelu grkljana, čime mu je naneo telesne povrede zbog kojih je trpeo tešku patnju i bol.\nPotom je zlostavljao i tada 30-godišnjaka, gaženjem nogama i udaranjem šakama, kao i gušenjem do gubitka svest.\nŠto se tiče uhapšenog 64-godišnjaka, sumnja se da je 15. septembra 1991, zajedno s drugim pripadnicima TO Petrova Gora, zarobio i odveo civile u podrum svoje kuće u Vukovaru, tada 46-godišnjeg oca i 22-godišnjeg sina, potom njihove komšije, takodje oca i sina, tada 50-godišnjaka i 18-godišnjaka Josipa i Zlatka Palahinjaka, kao i 54-godišnjaka Antuna Babića.\nOsumnjičeni je potom, zajedno s drugima, zlostavljao civile udarajući ih po celom telu palicama i električnim kablovima na kojima su delom bile ogoljene električne žice. Potom su žrtve odvedene u drugu kuću na području Vukovara gde su nekoliko dana takodje bile zlostavljane.\nPosle nekoliko dana zlostavljanja, oca i sina, 46-godišnjaka i 22-godišnjaka, osumnjičeni je odveo do Sajmišta da bi iz jedne kuće izneli i sahranili mrtvo telo, navela je policija. Tom ih je prilikom prisilio da stanu uza zid kuće i s ciljem zastrašivanja ispalio više hitaca oko njihovih glava.\nProtiv osumnjičenih je podneta krivična prijava Županijskom državnom tužilaštvu u Osijeku.\nDikić u završnoj reči: Nisam uradio ništa protivzakonito


Podsetimo, ova 26-godišnjakinja uhapšena je kada je pokušala iz Holandije da pređe u Nemačku. Imala je zakazan navodni trening u Dizeldorfu, ali ju je policija osujetila u tome - u njenim kolima pronašla je čak 50 kilograma metamfetamina i ekstazija tokom rutinske kontrole.\nGafurova je isprva poricala krivicu za posedovanje pronađenih opijata, čija je ulična vrednost procenjena na blizu dva miliona evra, ali je na sudu iznela krajnje neveštu odbranu.\nNaime, tvrdila je da je "mislila da su u pitanju doping sredstva, kojima je htela da unapredi svoju karijeru, a i da ih ponudi drugim takmičarima".\nSud, naravno, nije poverovao, pa ju je smestio iza rešetaka, na šta ima pravo da se žali.\nPre nego što se okrenula kriminalu, Madeja Gafur učestvovala je na Olimpijskim igrama 2016. godine u Riju, kada je trčala štafetu 4x400 metara.


18.01.2018 08:17 | Srna\nTrebinje - "Elektroprivreda Republike Srpske" ima ozbiljne investicione planove u ovoj godini u kojoj će uložiti skoro 500 miliona KM u postojeće objekte i izgradnju novih, a veliku pažnju posvetiće i ekologiji, rekao je izvršni direktor za tehničke poslove ERS Maksim Skoko.\nOn je naveo da je 280 miliona KM planirano za nove objekte, među kojima su najznačajniji hidroelektrana (HE) "Dabar", vjetropark "Hrgud", HE "Bočac dva", te investiranje u aktivnosti u vezi sa HE "Buk Bijela" i termoelektranu (TE) "Gacko 2".\nSkoko je dodao da će značajnija sredstva biti uložena u remont TE "Gacko" koji se očekuje u aprilu, kao i u distributivnu mrežu na teritoriji Republike Srpske.\n- Investiranje u ekologiju je neophodno. Najveća investicija odnosi se na odsumporavanje TE "Ugljevik", nakon čega će ona steći uslove za dugotrajan rad i u potpunosti će moći da radi u skladu sa evropskim ekološkim standardima - kaže Skoko.


Uručena donacija Kantonalnoj bolnici “Dr. Irfan Ljubijankić“ u Bihaću - Jajce Online\nNaslovnica BOSNA I HERCEGOVINA Uručena donacija Kantonalnoj bolnici “Dr. Irfan Ljubijankić“ u Bihaću\nUručena donacija Kantonalnoj bolnici “Dr. Irfan Ljubijankić“ u Bihaću\nKomandant NATO Štaba Sarajevo, brigadni general Erik Folkeštad i šef Ureda za odbrambenu saradnju Američke ambasade major Taib Grozdanić danas su uručili vrijednu donaciju Kantonalnoj bolnici “Dr. Irfan Ljubijankić“ u Bihaću.\n“Izuzetno mi je drago što je NATO u mogućnosti podržati osoblje ove lokalne bolnice u Bihaću, osoblje koje se nalazi na prvoj liniji borbe protiv KOVID-a. Kada naše članice i partneri zatraže našu pomoć, NATO je tu. Stavlja na raspolaganje resurse i sposobnosti 30 zemalja članica da pomogne našim prijateljima da riješe probleme i prevaziđu sigurnosne izazove”, rekao je Folkeštad na ceremoniji primopredaje donacije.\nGrozdanić je istakao da je u pitanju jedna u nizu donacija humanitarne pomoći u borbi protiv KOVID-19 koju su Sjedinjene Američke Države, u svojstvu NATO saveznika, donirale u cijeloj BiH od početka ove pandemije.\n“Ove donacije pokazuju da će Savez uvijek stajati uz svog partnera Bosnu i Hercegovinu u najtežim vremenima”, rekao je on.\nIz NATO štaba saopšteno je da će ova donacija pomoći medicinskom osoblju da pruži najbolju moguću zaštitu građanima Bosne i Hercegovine u izazovnim vremenima.\n“U BiH i cijelom svijetu, NATO saveznici i partneri nastavljaju pružati podršku jedni drugima tokom ove pandemije. Od početka ove krize, Sjedinjene Američke Države i NATO saveznici donirali su tone zaliha u brojnim donacijama pomoći kao odgovor na zahtjev BiH dostavljen NATO Euroatlantskom centru za koordinaciju odgovora na katastrofe”, navodi se u saopštenju.\nPrethodni članakDelić: KS će izdvajati više novca za privredu\nNaredni članakSrbija predala Marokanca osumnjičenog za ubistvo Berovića u Otesu


Rezervni Kenco dijelovi za prodaju kabine i unutrašnjost, transportna vozila - Mascus Hrvatska\nVi ste ovdje: Mascus Hrvatska > Transportna vozila > Rezervni dijelovi > Kabine i unutrašnjost > Kenco\nCab dozer (1)\nRabljeni Kenco kabine i unutrašnjost na prodaju\nOvdje su rezultati pretrage rabljenih Kenco kabine i unutrašnjost strojeva koji su za prodaju. Kenco kabine i unutrašnjost oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Kenco kabine i unutrašnjost na Znamka dijelu.\nOvde je kompletna lista polovnih Kenco kabine i unutrašnjost za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Kenco kabine i unutrašnjost koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Kenco kabine i unutrašnjost koje Vas interesuju.


Protest radnika "Fijata" ispred Skupštine grada Kragujevac - Izazov\nProtest radnika „Fijata“ ispred Skupštine grada Kragujevac\nRadio-televizija Srbije\t 17. juna 2022. 12:13\nProtest je za sada miran, a ispred Skupštine grada okupilo se nekoliko stotina radnika kragujevačkog "Fijata". Kažu da nemaju više strpljenja da čekaju i zato su se odlučili na ovaj korak.\n"Kamen spoticanja" za njih je vremenski period od dve godine rada u jednoj od četiri "Stelantisove" fabrike u Evropi. Pored toga, još uvek nemaju odgovor na zahtev o visini otpremnine za one koji se odluče da napuste fabriku.\nOčekuju da će im se danas obratiti gradonačelnik Kragujevca Nikola Dašić i dodaju da ne isključuju da će se ovo okupljanje pretovoriti u protestnu šetnju gradom ili blokadu saobraćajnica.\nIako pojedini predstavnici radnika tvrde da su pregovori propali, iz Vlade Srbije su juče to demantovali i poručili da ih protest može samo ugroziti. Napomenuli su i da će sudbina radnika "Fijata" biti poznata nakon što bude završeno prijavljivanje za odlazak u inostranstvo, koje je produženo do ponedeljka.\nPodsetimo, za odlazak na dvogodišnji rad u inostrastvo može da se izjasni oko 1.000 zaposlenih, a prema poslednjim informacijama sindikalaca do sada se prijavilo manje od 200 njih.\nPlan je da do početka proizvodnje novog električnog automobila u Kragujevcu u fabrici ostane oko 500 ljudi, među kojima su i oni iz osetljivih kategorija, dok isto toliko biće proglašeno tehnološkim viškom.\nEvakuacija tehnikom grozd – specijalci iz 72. brigade otkrili RTS-u kako se…\nAdvokatski tim Uroša Jankovića najavljuje podnošenje zahteva za zaštitu zakonitosti\nKolone na granicama, kolaps na Gradini\nEvakuacija tehnikom grozd – specijalci iz 72. brigade otkrili RTS-u…\nAdvokatski tim Uroša Jankovića najavljuje podnošenje zahteva za…


Preko sedam hiljada osoba sa VSS-om nemaju posla u BiH - Medžlis Islamske zajednice Sanski Most\nNa evidencijama zavoda za zapošljavanje u BiH u januaru je evidentirano 516.185 nezaposlenih osoba, što je za 1,1 posto više u odnosu na decembar prethodne godine, podaci su Agencije za statistiku BiH.\nZamjenica direktora Agencije Slavka Popović rekla je da stopa registrovane nezaposlenosti u posmatranom periodu iznosi 42,4 posto, a za žene 47,8 posto.\n“Ako kao bazno godinu uzmemo 2008. i uporedimo januar ove godine sa istim mjesecom prethodne, uočit ćemo rast nezaposlenosti od 5,4 indeksnih poena, ili u apsolutnom iznosu, broj lica koja se vode kao nezaposlena povećao se za 27.689”, navela je Popović.\nPrema njenim riječima, najveći broj nezaposlenih osoba, njih 188.470 su visokokvalifikovani i kvalifikovani, 163.197 je nekvalifikovanih, dok je 122.682 osoba sa srednjom stručnom spremom.\nPopović je rekla da je najmanje nezaposlenih sa višom stručnom spremom – 7.284, dok je sa visokom stručnom spremom, uključujući magistre i doktore nauka, 18.004.\nKada je riječ o ženskoj populaciji, kaže Popović, najveći broj je nekvalifikovanih lica – 83.750, sa srednjom stručnom spremom registrovano je 75.608 nezaposlenih žena, a 74.977 su visokokvalifikovane i kvalifikovane.\nU istom periodu u BiH registrovana je 701.431 zaposlena osoba, što je za 2,2 posto više u odnosu na decembar 2009. godine.\nU poređenju sa januarom prošle godine, najveći indeks zaposlenja imao je sektor ostalih društvenih, socijalnih i ličnih uslužnih djelatnosti sa povećanjem od 13 indeksnih poena, a slijedi ga sektor ribarstva sa 9,4, te poljoprivrede, lova i šumarstva sa povećanjem od 5,7 indeksnih poena.\nO slobodi medija - Saopćenje Službe Rijaseta za odnose s javnošću


Isplatilo mu se Bombardovanje - Naplatio svoj angažman 1999: Vesli Klark dobio dozvolu da eksploatiše jednu trećinu teritorije Kosova u potrazi za rudom uglja!\n14/09/2016 Global Media RAZOTKRIVANJE 0\nIsplatilo mu se Bombardovanje – Vesli Klark Naplatio svoj angažman 1999: Dobio dozvolu da eksploatiše jednu trećinu teritorije Kosova u potrazi za rudom uglja!\nKompanija povezana sa penzionisam američkim generalom Veslijem Klarkom dobila je dozvolu da eksploatiše jednu trećinu teritorije u potrazi za rudom uglja, otkrila je Balkanska istraživačka mreža (BIRN).\nNaplatio svoj angažman 1999: Vesli Klark dobija trećinu Kosova kao ratni plen\nRezultati istrage objavljeni su u utorak, a otkrili su da je pravo za eksploataciju uglja dobila kanadska kompanija “Envidity Energy ltd“, na čijem čelu je upravo Klark, jedan od predvodnika NATO bombardovanja na Srbiju 1999. godine.\nBIRN je otkrio da je Klarkova kompanija podnela zahtev za dozvolu u avgustu.\n“Envidity” još mora da čeka da parlament odobri ugovor, pre nego što pristupi istraživanju. Neki stručnjaci smatraju da je dati prava na istraživanje na tolikom prostoru, u stvari praktično davanje monopola ovoj kompaniji da istražuje bogate rezerve uglja na okupiranoj teritoriji.\nBIRN je kontaktirao “Envidity” da prokomentarišu ove tvrdnje. Iako su potvrdili da su dobili pitanja, nisu odgovorili do objave teksta.\nBIRN je takođe kontaktirao i Ministarstvo finansija na čiji je predlog Vlada Kosova odobrila zahtev ove firme. Ali, ni ministarstvo nije odgovorilo na pitanja vezana za potencijalni monopol.\nKosovska energetska korporacija (KEK), javno preduzeće, koristi 10 do 11 miliona tona uglja, godišnje, da pokrije sopstvene energetske potrebe, što znači da su rezerve zemlje potencijalno dovoljne da potraju oko 1.000 godina.\nBombardovanje zbog rudnih bogatstava\nVesli Klark komandovao je ratnom operacijom na okupiranim teritorijama dok je bio i zapovednik NATO od 1997. do 2000. godine. U svom poslednjem zadatku, kao zapovednik združenih snaga NATO u Evropi, poveo ih je do pobede na okupiranim teritorijama, “spasavajući 1,5 miliona Albanaca od etničkog čišćenja”, kako je napisao u svojim memoarima.\nPenzionisani američki general ostaje heroj za kosovske Albance, a brojne ulice su dobile ime po njemu u Peći, Prizrenu, Vučitrnu i Uroševcu, kao i jedna auto-škola u Kosovom Polju. Kako je navedno u njegovoj biografiji na sajtu kompanije “Envidity”, povukao se iz američke vojske posle 38 godina kao “general sa četiri zvezdice”.\nTokom 2004. godine, Vesli Klark je učestvovao u trci Demokratske stranke za predsedničku nominaciju, ali se povukao pošto je pobedio na primarnim izborima samo u Oklahomi. Klarka su smatrali potencijalnim kandidatom za demokratsku nominaciju 2008. godine, ali on je podržao Hilari Klinton. Posle njenog povlačenja, podržao je aktuelnog predsednika, Baraka Obamu.\nUSAID's programs are supporting Serbia's vision to be democratic, prosperous and fully integrated into Euro-Atlantic institutions. USAID is helping Serbia enact reforms for the country to complete its economic and democratic transition into the European Union (EU) and other …\nOdnosi Srbije i Amerike znatno poboljšani na zadovoljstvo Amerike\nOdnosi između Srbije i američkih korporacija su se znatno popravili dolaskom na vlast proameričkog to jest američki nastrojenog premijera Srbije Aleksandra Vučića na sveopšte zadovoljstvo američke administracije i američkih kompanija koje sa simpatijama gledaju na prirodna bogatstva i resurse Srbije.\nMeđutim postoji i druga strana priče a to su posledice bombardovanja osiromašenim uranijumom tako da rak i leukemija bukvalno haraju Balkanom koseći sve pred sobom\nKada se uništi infrastruktura neke zemlje po već oprobanom i uspešnom receptu slede “strana ulaganja” kako se to govori najširim narodnim masama. Kako Perkins kaže: “A sada nastupaju šakali”\n„Enviditi“ je 2012. podnelo zahtev za dobijanje dozvole za korišćenje uglja na ulazu u Dukađin (Metohiju, prim. red). U vreme kada je zahtev upućen ministarstvu za ekonomski razvoj, direktor kompanije je rekao da su njegovi planovi da proizvodni kapaciteti dostignu do 2 miliona litara nafte u jednom danu.\nNa sastanku 25. avgusta ove godine, vlada je odobrila odluku Komisije za javno-privatno partnerstvo da izda dozvolu pomenutoj kompaniji i formiranje komisije za završetak sporazuma, ali tek nakon što Skupština donese odluku po tom pitanju.\nOdbor za ekonomski razvoj Skupštine trebalo je da razmotri odluku vlade, ali je njegova sednica odložena zbog nedostatka kvoruma.\nCivilno društvo protiv!\nPredsednik komisije rekao je da, prema zakonu o rudnicima i mineralima, komisija može da izda licencu, ali ne i dozvolu za obradu rude bez odluke vlade.\nIstovremeno, realizacija te investicije podelila je javnost. Civilno društvo protivi se takvoj odluci, navodeći da je realizacija štetna po okolinu i da će znatno oštetiti obradivo zemljište. Predstavnici biznisa kažu da će upotreba velikih resursa uticati na ekonomski rast i zapošljavanje.\n“Kohavižn“ je zatražila detalje sporazuma od komisije za javno-privatno partnerstvo koja radi u okviru ministarstva finansija, ali ista nije odgovorila na zahtev.\n“Endiviti” je 2012. ponudio vladi 30 odsto od profita svoje ukupne dobiti, što bi moglo da bude petina vladinih prihoda u jednoj godini. U roku od šest do sedam godina takođe bi mogao da bude spreman transportni sistem za snabdevanje aviona gorivom. Realizacija te investicije bi, prema planu kompanije, mogla doneti posao za hiljade ljudi u samoj proizvodnji, ali i za stotine drugih ljudi koji će biti uključeni kao podizvođači. Tehnološki pak, kompanija u okviru projekta biće u potpunosti američka.\nU tom zahtevu, direktor kompanije zatražio je od vlade da ubrza izdavanje dozvola, kako bi u proleće počelo bušenje.\nTako bi nam pomogli da nastavimo dalji rad, da vam ponudimo kvalitetan sadržaj, proizvode i usluge koje nikada nećete videti u mainstream medijima. Bilo koja donacija koju bi dobili koristiće se isključivo za dalji razvoj portala Global Media Planet INFO, održavanje portala, plaćanje hostinga, domene i ostalih troškova kako bi i dalje vi mogli biti sa nama a mi tu za vas.\nVesli Klark, Kosovo, Srbija, komandant, NATO, bombardovanje, US, vlada, parlament, skupština, predsednik, ruda, rude, rudna bogatstva, bogatstvo, bogatstva, prirodna bogatstva, prirodni resursi, infrastruktura, Serbia, EU, Amerika, SAD, USA,\nAMERIKA GUBI STRATEŠKOG SAVEZNIKA NA PACIFIKU! MOĆNI “Panišer” okreće Filipine ka Rusiji i Kini!


LJAJIĆ: Šta će Srbiji 750 turističkih agencija?! - Informer\nIzmenama zakona o turizmu biće uveden red u oblasti rada pre svega turističkih agencija, data veća ovlašćenja inspekciji, kako se ne bi dešavalo da gradjani budu oštećeni i da bi se dala prilika najboljima da ostanu na tržištu, izjavio je danas ministar trgivine i turizma Rasim Ljajić\nOn je kazao da se mora uvesti red i da će biti doneta odluka da se daju bankarske garanicje za veće organizatore putovanja, pa neće biti dovoljna samo polisa kako je slučaj bio do sada, a za male agencije biće povećaan iznos polise osiguranja.\n- Na taj način ostaće na tržištu samo oni koji su respektabilni i mogu da izdrže konkurenciju - kazao je Ljajić za RTV Pink dodajući da ne mora svaka ulica da ima turističku agenciju, da ih sada ima više od 750 u Srbiji, i da je pitanje da li ih je potrebno toliko.\nOn je kazao da je vlada usvojila predlog izmena zakona o turizmu i da će Pravilnikom koji će biti donet pokušati da se uredi oblast rada turistickih agencija u Srbiji.\nGovoreći o poslednjem slučaju zloupotrebe u kojoj je učestvovala kompanija Uniko travel, ministar je kazao da će zahvaljući razumevanju osiguravajućih kuća, naredne nedelje putnici koji su kupili aranžmane u toj agenciji biti obeštećeni.\n- Moramo zakonom da ograničimo mogućnost takvih situacija, biće pojacacnih kontrola turitističkih inspektora koji će imati veća ovlašćenja, a posebno ćemo pojačati kontrole u februaru i martu kada se uplaćuju aranžmani - poručio je Ljajić dodajući da će i kaznene odredbe biti poostrene.\nOn je kazao da će se izmenama zakona dati mogućnost podsticaja za agencije koje dovode strane turiste u Srbiju.\n- Trudićemo se da podstičemo ne samo domaći turizam, već i one koji dovode strane turiste - rekao je ministar.\nKako je kazao, zakonom će biti postavljeni i uslovi kako moraju da se formiraju turističke organizacije, kako se da se udružuju, jer nemaju sve opštine takve potencijale da bi morale da imaju organizaciju.\nBiće poostreni i uslovi za čelne ljude turističkih organizacija u smislu obrazovanja, poznavanja jezika, godina rada u struci...\nOn je izrazio očekivanje da će izmene zakona o turizmu biti u skupštinskoj proceduri najkasnije u septembru.\nLjajić je kazao da se za vaučere za odmor u Srbiji do juče prijavilo 8.132 gradjana i da se iz dana u dan primećuje rast broja gradjana koji se prijavljuju.\nCilj je da bude podeljeno 15.000 vaučera i da se ostvari 75.000 noćenja.\nIstičući da je procedura ove godine komplikovana, Ljajić je kazao da će biti pojednostavljena naredne godine, kao i da će akcija "Moja Srbija" početi na vreme.\nOd ukupnog broja do sada prijavljenih 61 odsto su penzioneri koji su se uglavnom prijavili za banje, dodao je ministar.\nRasim Ljajić turizam turističke agencije inspekcija\nLJAJIĆ: Zadovoljan sam, pre svega turizmom\nČek bre malo,ako se ne varam strategija "države" su mala i srednja preduzeća...(u proseku od 0 do 0.5 zaposlenih po istima)?


Niška televizija » Avio karta Niš-Malme neznatno skuplja od povratne autobuske karte do Beograda (VIDEO)\nAvio karta Niš-Malme neznatno skuplja od povratne autobuske karte do Beograda (VIDEO)\nObjavljeno 25.01.2015. 14:11\nIako je cena avio karte na relaciji Niš – Malme od 2899 dinara više nego povoljna, ograničen je broj onih koji će moći da za ovu svotu otputuju do Švedske. Cena prevoza low cost avio kompanija je promenljiva i zavisi od ponude i tražnje, izjavio je izvršni potpredsednik “Wizz air-a“ Džon Stivenson.\n“Wizz air“ je najavio uspostavljanje avio saobraćaja sa niškog aerodroma “Konstantin Veliki“ početkom decembra kada je objavio liniju Niš-Bazel. Karte za ovaj švajcarski grad po početnoj ceni od 1699 dinara ekspresno su rasprodate.\nSindikati prosvete:“Čekamo odluku” (VIDEO)


TENISERI DANČEVIĆ I CVETKOVIĆ POREKLOM IZ APATINA - Radio Dunav\nTeniski tandem namerava da u Srbiji otvori Internacionalni klub za mlade i perspektivne tenisere.\nFrenka Dančevića, aktivnog igrača, i Dejana Cvetkovića, nekadšnjeg igrača, sada trenera, zbližili se na juniorskim takmičenjima, kada su obojica u svojim kategorijama, bili prvaci. Osim ljubavi prema tenisu zajedničko im je srpsko poreklo koje je bilo presudno da su danas uspešan tandem igrač-terener.-Obojica smo kao juniori prošli trnovit put. Zbog nedostatka sredstava na prvim turnirima gde se mnogo ne zarađuje delili smo sobu i zajedno trenirali. Srpsko poreklo nam je olakšavalo ovakav skroman način života.Kasnije smo već počeli da osvojamo titule bilo je lakše-kaže Dejan Cvetković, trener Dančevića, koji je posle završenog Univerziteta Južne Kalifornije gde je imao kao uspešan teniser punu stipendiju, odlučio da pređe u trenere.\nFrenk Dančević, član Devis kup reprezentacije Kanade, za koju postiže značajne rezultate, uz Cvetkovića, takođe ne krije da su počeci bili naporni ali da je odricanje roditelja, koji imaju još tri ćerke, urodilo plodom.-Moj otac, inženjer u Dženaral motorsu mi je bio prvi trener, iako sam nije igrao tenis. Uz požrtvovanje majke i njegovu podršku, uspeo sam da se posvetim ovom sportu sa puno energije, a sada je uz mene i supruga Nina sa kojom sam se prošle godine venčao u Apatinu, i koja me prati na turnirima-kaže Dančević, koji svaki slobodan duži termin koristi da obiđe rodbinu u Apatinu, ode na pecanje, a u svom domu u Kanadi, rado prijateljima sprema riblji paprikaš, upoznajući ih sa tajnama alasa sa Dunava.\nPorodice su se preko sinova su se upoznale, zbližile, i svoje sinove sa radošću dočekuju posle uspešnih turnira, iako Dančevići žive u Kanadi a Cvetkovići na Floridi, gde teniski tandem najčešće trenira.-Međusobno komuniciramo na srpskom jeziku trudeći se da ga negujemo kao i naši sinovi. Podržavamo njihov plan da jednog dana, kada se prestane sa aktivnim profesionalnim igranjem, njih dvojica otvore internacionalni klub za mlade i perspektivne tenisere u Kanadi, Americi i Srbiji-kaže Dejanova majka elektroinženjer Vesna Cvetković, rođena u Apatinu, kao Kreculj, koja često dolazi u grad svog rođenja, da poseti školske prijatelje.\nZanimljivo je da je Frenk Dančević u Kanadi prvo počeo da trenira hokej, evrospki fudbal, pomalo tenis sa osam godina a u 16 godini profesionalno.-Prestao sam hokej kada mi je moja baka po ocu iz Apatina rekla da je to grub sport i pokazala mi sliku hokejaša koji nije imao jedan prednji zub-ispričao je Dančević ovu angedotu.\nTagged apatin DANCEVIC SVETKOVIC tenis


Kosovo, posle UEFA, primljeno i u FIFA – NovostiDana.rs\nKosovo, posle UEFA, primljeno i u FIFA\nMEKSIKO SITI – Kosovski savez primljen je danas u Međunarodnu fudbalsku federaciju (FIFA) na Kongresu u Meksiko Sitiju, objavljeno je na Tviter nalogu te organizacije.\nKosovo je postalo 210. član najveće fudbalske organizacije, nakon što je imalo 141 glas za prijem.\nTo znači da će kosovska reprezentacija naknadno dobiti mesto u kvalifikacijama za Svetsko prvenstvo u Rusiji, koje počinju u septembru.\nKosovo je nedavno dobilo prijem u UEFA, iako je prekršen Statut te organizacije koji nalaže da članstvo ne može da dobije zemlja koja nije priznata od Ujedinjenih nacija.\nKojić: FS S će nastaviti pravnu borbu protiv Kosova\nPotpredsednik Fudbalskog saveza Srbije (FS S) Željko Kojić, obraćajući se delegatima Kongresa FIFA uoči prijema kosovskog saveza u međunarodnu fudbalsku organizaciju, istakao je da će FS S nastaviti pravnu borbu pred Sudom za sportsku arbitražu u Lozani.\n„Želim da istaknem da Fudbalski savez Srbije, a to je bio naš stav i na Kongresu UEFA, nije protiv da se fudbal, uključujući i internacionalni nivo, igra na svim delovima naše planete i da mladi fudbaleri imaju priliku da svoje veštine i znanje uporede sa sportistima iz drugih zemalja. Međutim, kao i uvek do sada, zalažemo se da se u našem sportu primenjuju važeća pravila i da se savezi koji ne ispunjavaju uslove ne mogu primati u članstvo UEFA, a kasnije i FIFA“, istakao je Kojić.\nOn je dodao da će se u protivnom otvoriti drugi slični slučajevi, tako da bi u budućnosti UEFA i FIFA mogli da budu izloženi mnogim zahtevima za prijem u članstvo, a da zemlje iz kojih su savezi nisu punopravni članovi UN.\n„Stav FS S je da u čitavom slučaju ima jako puno politike i motiva koji treba da budu izvan delovanja sportskih, u našem slučaju fudbalskih organizacija. Mora se imati u vidu da je Kosovo i Metohija shodno važećoj Rezoluciji Saveta bezbednosti UN br. 1244, deo Republike Srbije pod upravom Ujedinjenih nacija. Fudbalski klubovi sa teritorije Kosova i Metohije (sa srpskim igračima), uključeni su u sistem fudblskog sporta gde nadležnost ima FS S. Postavlja se pitanje kako će ovi klubovi ubuduće egzistirati i kako će se takmičiti“, naveo je Kojić.\nOn je rekao da se postavlja veoma važno i načelno pitanje kako će savezi čije matične države nisu priznale Kosovo kao nezavisnu državu, organizovati međusobne utakmice i kako će se primenjivati protokol pred utakmice.\n„Na kraju, želim još jednom da istaknem da je Fudbalski savez Srbije protiv prijema Fudbalskog saveza Kosova u članstvo FIFA i da će i posle ovog Kongresa nastaviti sa pravnom borbom, koja bi imala za cilj da opovrgne odluku UEFA Kongresa o prijemu FS Kosova u članstvo ove Konfederacije“, zaključio je Kojić.\nVokri: Proradile emocije, godinama smo čekali ovaj dan\nPredsednik kosovskog fudbalskog saveza Fadilj Vokri, nakon prijema u FIFA, izjavio je da su mu proradile emocije i da je presrećan što su svi na Kosovu dočekali dan, koji su čekali godinama.\n„Velike emocije su trenutno kod mene. Svi na Kosovu dugo smo čekali ovaj dan, da postanemo punopravni članovi familije FIFA. Zahvaljujem se svima koji su nam dali podršku i glasali za prijem“, rekao je Vokri.\nPrijem Kosva u FIFA na Tviteru je čestitao i predsednik Hašim Tači, na ulicama gradova ova vest primljena je sa oduševljenjem, dok je u južnom delu Kosovske Mitrovice priređen i vatromet u tu čast.\nI Gibraltar primljen u FIFA\nFIFA je na današnjem Kongresu u članstvo, posle Kosova, primila i Gibraltar, koji je postao 211. članica te organizacije. Gibraltar je već dve godine član UEFA, nakon što je protiv te konfederacije dobio spor na Sudu za arbitražu u Lozani. Ta selekcija već je igrala u kvalifikacijama za prvenstvo Evrope u Francuskoj, a biće uključena i u kvalifikacije za Mundijal u Rusiji.\nGianni Infantino, Victor Montagliani\nVictor Montagliani, David Gill, David Chung, Issa Hayatou\nKohzo Tashima, Prince Abdullah, Tarek Bouchamaoui, Lydia Nsekera, Hany Abo Rida\nPovezanoFIFA, gradovi, Kosovo, novosti online, regioni, UEFA, vesti\nStefanović: Sprečeno 120 osoba iz Srbije da odu u Banjaluku


NSinfo: 21.403 vaučera: Budžetskim studentima u Vojvodini vaučeri za kulturne i sportske manifestacije\n21.403 vaučera: Budžetskim studentima u Vojvodini vaučeri za kulturne i sportske manifestacije\nU okviru realizacije projekta za unapređenje kulturno–sportskih aktivnosti studenata u akademskoj 2017/2018. godini\npokrajinski sekretar za visoko obrazovanje i naučnoistraživačku delatnost Zoran Milošević uručio je 21.403 vaučera predstavnicima studentskih parlamenata 14 fakulteta Univerziteta u Novom Sadu, i 9 visokih škola, čiji je osnivač Skupština AP Vojvodine.\nMilošević je podsetio da je reč je o projektu vrednom 3,5 miliona dinara, koji je Sekretarijat pokrenuo u saradnji sa Studentskim kulturnim centrom i predstavnicima UNS-a. Cilj je bio da se studentima ponude i učine dostupnim kvalitetni kulturni i sportski sadržaji, koji će njihov život u sklopu studiranja učiniti sadržajnijim, uz odabrane kulturne vrednosti.\n"Na ovaj način studenti će moći da posete najuglednije kulturne ustanova širom Vojvodine, kao i da koriste usluge i sadržaje sportskih centara koji su im u njihovim gradovima na raspolaganju", istakao je Milošević, i pohvalio lokalne samouprave koje su takođe pomogle da cene vaučera iznose simboličnih 150 dinara. Nakon zamene vaučera za ulaznicu, oni će biti naplativi preko Studentskog kulturnog centra.\nPored Srpskog narodnog pozorišta, Novosadskog pozorišta i SPC „Vojvodina" u Novom Sadu, institucije koje su se pridružile ovom projektu su i narodna pozorišta i sportski centri u Somboru, Subotici, Kikindi, Zrenjaninu, Vršcu i Sremskoj Mitrovici.\n... ap vojvodina, kikinda, kultura, Novi Sad, novosadsko pozorište, rekreacija, spens, sport, sremska mitrovica, subotica, vršac, zrenjanin


ISO 50001 - novi standard | PDCA Konsalting\nISO 50001 – novi standard\nObaveštenje o upisu u centralni registar\n6. June 2011.\nBespovratna sredstva – Podrska razvoju MSP od strane EBRD\nObjavio Admin PDCA Konsalting 8. August 2011.\nISO 50001 standard, koji će prema najavama ISO organizacije biti objavljen krajem 2011. godine, kreiran je da bude najznačajni standard za upravljanje energijom.\nNovi standard ISO 50001 omogućiće organizacijama da prošire odgovornost prema životnoj sredini na upravljanje energetskim izvorima i potrošnju energije. Kao takav, on bi trebalo da bude glavna komponenta organizacione odogovornosti, pružajući internacionalno priznat stav, kako za tehnički tako i za strateški aspektu pravljanja energijom i njenom potrošnjom, čime se poštuje sve oštrija zakonska regulativa u ovoj oblasti. Osim toga, smanjuju se troškovi za sve skuplju energiju i fokusira se na smanjenje emisije CO2.\nISO 50001 standard pružiće mogućnost organizacijama i kompanijama sa tehničkim i menadžment strategijama da povećaju energetsku efikasnost, smanje troškove i umanje negativan uticaj na životnu sredinu. Zasnovan na širokoj primenljivosti u većini ekonomskih sektora, očekuje se da će standard uticati na više od 60% potreba za energijom širom sveta. Iako je pre svega namenjen industriji, standard se može primeniti na bilo koju vrstu organizacije koja želi efektivno da upravlja upotrebom energije i njenom efikasnošću.\nStandard će obezbediti prepoznatljiv okvir organizacijama za integraciju standard upravljanja energijom u svoju menadžment praksu. Internacionalne organizacije imaće pristup jednom, harmonizovanom standard za implementaciju širom organizacije, sa logičnom i posledičnom metodologijom za identifikaciju i implementaciju unapređenja u oblastiu pravljanja energijom.\nBudućim standardom se postiže sledeće:\ndaje se uputstvo za procenu, merenje, dokumentovanje i izveštavanje o energetskim unapređenjima i njihovom uticaju na emisiju gasova staklenebašte,\nobezbeđuje se transparentnost i omogućava komunikacija u vezi sa upravljanjem energetskim resursima,\nISO 50001 je sastavljen kako bi parirao ISO 14001 – sistemu upravljanja zaštitom životne sredine. Kao posledica toga, organizacije koje su već implementirale ISO 14001 sistem mogu lako integrisati ISO 50001 u postojeću strukturu. Kao i kod ISO 9000 i ISO 14000 serije, postoji process sertifikacije tog sistema menadžmenta prema zahtevima ISO 50001 standarda.\nISO 50001 će biti snažan u integrisanju merenja performansi i podataka sa okvirom upravljanja sistemom. On ne samo da dovodi do efektivnog upravljanja procesima, već povećava energetsku efikasnost i doprinosi mudroom korišćenju energije. Ne uključuje energetske ciljeve, već jednostavno obezbeđuje da organizacija ima odogovarajući i efektivan poces upravljanja kako bi ostvarila svoje energetske ciljeve.\nISO 50001 omogućava da se sistematski postavi set ciljeva u vezi sa energijom i nudi pomoć u njihovomo stvaranju, čime se ostvaruju značajne uštede energije. Pored toga, mnoge države nude stimulativna sredstva i različite poreske olakšice za organizacije koje imaju implementiran ovaj system upravljanja energijom, koji je međunarodno prihvaćen.\npriprema za praćenje i izveštavanje o emisiji gasova staklenebašte,


Regionalni mehanizmi saradnje osnažuju povjerenje | MTELCG\nRegionalni mehanzimi saradnje osnažuju međusobno povjerenje a to direktno korespondira sa stabilnošću i napretkom cijelog regiona, kao i napretkom u procesu evropskih integracija, ocijenio je ministar vanjskih poslova, Srđan Darmanović.\nOn je učestvovao danas na konferenciji predsjednika parlamenata Jadransko-jonske inicijative (JJI).\n„Uvjeren sam da možemo obezbijediti dalji razvoj institucionalnih potencijala i sveukupne reforme društva na temelju evropskih vrijednosti kroz kontinuirani dijalog i multilateralnu saradnju“, naglasio je Darmanović.\nOn je istakao da se kroz regionalne mehanzime saradnje osnažuje međusobno povjerenje, što direktno korespondira sa stabilnošću i napretkom cijelog regiona, kao i progresom u procesu evropskih integracija.\nDarmanović je poručio da su aktivnosti Crne Gore u okviru aktuelnog predsjedavanja Inicijativom na liniji dobrosusjedske politike i posvećenosti regionalnoj saradnji.\n“U tom kontekstu, naveo je da smo posebnu pažnju posvetili projektnoj dimenziji rada Inicijative, naročito u domenu saobraćajne i energetske infrastrukture, održivog razvoja i zaštite životne sredine, kao I kulture i saradnje između univerziteta u regionu.\nDarmanović je rekao da je zadovoljan što Crna Gora u ovom trenutku predsjedava i Strategijom Evropske unije za Jadransko-jonski region (EUSAIR).\n“Crna Gora je posvećena realizaciji aktivnosti i programa agendi oba predsjedavanja, što potvrđuje snažno opredjeljenje naše vanjske politike ka multilateralnim oblicima saradnje”, kazao je Darmanović.


Bombaški napad u Dagestanu\nDagestan, 31. mart 2010. godine posle eksplozije\nDevet osoba je poginulo, a 23 ranjeno u dve eksplozije jutros u gradu Kizljar u nestabilnoj ruskoj severnokavkaskoj republici Dagestan. Ovi napadi usledili su samo dva dana nakon eksplozija u Moskvi u kojima je poginulo 39 lica.\nBombaš samoubica detonirao je eksploziv kada je policija pokušala da zaustavi njegov automobil marke Niva, izjavio je ruski ministar unutrašnjih poslova Rašid Nurgalijev.\n“Vozač je prekršio sva saobraćajna pravila i bez zaustavljanja krenuo ka centru. Saobraćajna policija je krenula u poteru za njim i kada ga je skoro sustigla, došlo je do eksplozije. Smrtonosni teret kretao se ka centru Kizliara u kojem se nalaze škola i sedište policije”, izjavio je Nurgalijev.\nTom prilikom su poginula dva policijska oficira. Nurgalijev je kazao da je ubrzo zatim usledila druga eksplozija kada je drugi bombaš samoubica obučen u policijsku uniformu aktivirao eksploziv prišavši mestu prve eksplozije na kome su se okupili istražioci, policija i meštani. Poginulo je deset lica, među njima i šef lokalne policije Vitalij Vedernikov, zaposleni u tužilaštvu kao i jedan civil.\nDvostruke eksplozije u relativno kratkom razmaku, karakteristične su za taktiku pobunjenika na Severnom Kavkazu, koji gotovo svakodnevno napadaju snage bezbednosti.\nProblem zloupotreba ruskih snaga bezbednosti\nDo eksplozija je došlo dva dana posle dvostrikog bombaškog napada na metro u Moskvi gde je poginulo 39 ljudi. Vlasti su saopštile da su taj atentat izvele dve žene samoubice iz redova kavkaskih pobunjenika. Ruski premijer Vladimir Putin je izjavio da ne isključuje mogućnost da iza oba napada stoji ista grupa.\nSa 2,5 miliona stanovnika, pretežno muslimanima, Dagestan je, kao i Čecenija i Ingušetija na severnom Kavkazu poprište čestih napada separatističkih pobunjenika koje vladine snage nastoje da suzbiju.\nRuski predsednik Dmitrij Medvedev je izjavio da se islamski pobunjenici ne mogu suzbiti samo silom, već da se vlasti moraju usredsrediti i na uzrok problema kao što je siromaštvo i korupcija na Kavkazu.\nNevladine organizacije za zaštitu ljudskih prava ukazuju i na problem zloupotreba ruskih snaga bezbednosti koje prekoračuju ovlašćenja privođenjem i maltretiranjem mladih muslimana osumnjičenih za pripadnost pobunjeničkim grupama, i kada za to nemaju osnova. To, u kombinaciji sa velikom nezaposlenošću kao i separatiskičkim tendencijama pojedinih grupacija, izaziva veliko nezadovoljstvo i čini stanje u ovoj regiji, u kojoj je Rusija u poslednjih 15 godina vodila dva rata portiv čečenskih separatista, ponovo eksplozivnim.\nNovi bombaški napadi u Rusiji


Budućnost kompanije Volvo Cars je električna, a novi Volvo C40 Recharge najnoviji je dokaz njenog zalaganja za budućnost bez emisija.\nVolvo Cars bilježi najbolji prodajni rezultat drugog polugodišta u historiji kompanije uz oporavak od pandemije\nKompanija Volvo Cars za 2020. godinu ostvarila je najbolji rezultat prodaje drugog polugodišta u svojoj historiji budući da je brzorastuća potražnja za električnim vozilima podstakla oporavak kompanije od pada poslovanja uslijed uticaja pandemije COVID-19.\nKompanija Volvo Cars utrostručit će proizvodni kapacitet u Ghentu nakon skoka prodaje električnih vozila tokom 2020. godine\nKompanija Volvo Cars utrostručit će kapacitet proizvodnje električnih vozila u svom pogonu u belgijskom gradu Ghent kao odgovor na brzorastuću potražnju za serijom elektrificiranih vozila Recharge.\nVolvo Cars inžinjeri nazivaju ga „ultimativnim simulatorom vožnje“, iako to nije samo njihov izgovor za to da se prepuste igranju. Umjesto toga, revolucionarni simulator kombinovane stvarnosti koristi se za nove korake u oblasti sigurnosti i tehnologije autonomne vožnje.\nPogledajte kako Volvo Cars spušta nove automobile s visine od 30 metara kako bi spasilačkim službama pomogao u spašavanju života\nTo je najekstremnije ispitivanje sudara koje je ikad provela kompanija Volvo Cars – i to ispitivanje od suštinskog značenja. Stručnjaci za spašavanje iz vozila u sigurnosnom centru Volvo Cars često koriste automobile nakon sudara da bi usavršili svoje spasilačke sposobnosti.\nDvije decenije u službi spašavanja života: Sigurnosni centar Volvo Cars obilježava 20 godina postojanja\nU prosjeku dnevno razbijaju barem jedan potpuno novi Volvo automobil– što je od ključnog značenja u očuvanju položaja kompanije Volvo Cars kao lidera u oblasti automobilske sigurnosti sve do danas.\nPola stoljeća vodimo brigu o vašoj sigurnosti: ekipa za istraživanje nesreća iz kompanije Volvo Cars obilježava 50. godišnjicu\nU kompaniji Volvo Cars, ekipa je poznata pod nazivom kućni detektivi. Pored toga, mogli bismo ih nazvati i „CSI“ ekipom švedskog proizvođača automobila, ako se malo poigramo sa nazivom slavne televizijske serije.\nPosjeta našim centrima je sigurna\nSigurnost naših stranaka uvijek nam je bila prioritet, stoga dosljedno provodimo sve zaštitne mjere kako bismo vam osigurali sigurnu posjetu čak i tokom epidemije korona virusa.


Forto: 13 anesteziologa koji su napustili KCUS biće zaposleni u Općoj bolnici | Krupljani.BA\nForto: 13 anesteziologa koji su napustili KCUS biće zaposleni u Općoj bolnici\nNakon što smo sagledali sve činjenice od strane pravnog zastupnika i ministra Harisa Vranića donijeli smo određene zaključke, kazao je danas na vanrednoj presici premijer KS Edin Forto, nakon što je 13 anesteziologa odlučilo napustiti Klinički centar u Sarajevu (KCUS).\n“Vlada KS će riješiti pravni status anesteziologa prelaskom u Opću bolnicu, u roku od sedam dana. Zavod će obezbijediti sredstva Općoj bolnici za plate”.\n“Vlada KS zahtjeva od Vlade FBiH da hitno smijeni rukovodstvo KCUS-a. Odlučili smo se na ovo jer imamo informacije da još ljudi razmatra odlazak. Uslovi rada su uzrok odlazaka. Ako su takvi uslovi rada, onda moramo ići u samu činjenicu ko je odgovoran za to, a to je federalni ministar, vlada, upravni odbor i menadžment KCUS-a”, kazao je Forto i dodao:\n“Odlučili smo održati tematsku sjednicu Vlade, najverovatnije u ponedjeljak”, kazao je Forto u obraćanju”.\nForto je kazao da je KCUS nadležnost Vlade FBiH.\n“Federalna vlada je nadležna za KCUS, 99 posto svega što je uloženo u KCUS su platili građani KS. Pitanje koje je i ministar postavio na ovoj vladi; Kakav je to ugovor, a vi nad njim nemate nikakav uticaj?”, kazao Forto i dodao:\n“Neka svako snosi pravne posljedice toga šta će se desiti. Današnja tema je 13 doktorica koje su se odlučile na ovaj korak i mi smo tu vezano s tim”.\nVlada KS zahtijeva od Vlade FBiH da hitno smijeni rukovodstvo i Upravni odbor Kliničkog centra Sarajevo.\n“Odlučili smo se na to zbog činjenice da ovo možda nije kraj i da neće biti jedini ovakav odlazak. Imamo informaciju da još neki ljudi razmišljaju o tome. Moramo ići ka tome šta su razlozi, a to su uslovi rada”, rekao je Forto.


PRIŠTINA - Kosovski Albanci uoči početka pregovora o statusu južne srpske pokrajine samonicijativno su krenuli u proglašenje nezavisnosti, pa će se na glavnim ulicama Prištine, kako Beta prenosi pisanje medija na albanskom jeziku, uskoro vijoriti državna zastava.\nVlasti u Prištini su kao zvaničnu zastavu Kosova i Metohije priznale onu koju Ibrahim Rugova već godinama predlaže i koja pored sličnosti sa albanskom zastavom ima petokraku i natpis "Dardanija" u sredini.\nSiniša Petković, ministar za povratak i izbeglice u Vladi Kosova bio je zatečen pitanjem Glasa da li je upoznat sa ovim potezom vlasti.\n- Na prvoj sednici vlade u utorak usprotiviću se tome jer oni po Rezoluciji nemaju prava na to. To je prejudiciranje statusa Kosova. Zbog toga ću uputiti protest i šefu Unmika Sorenu Jesenu Petersenu. Ta njihova odluka ne može da ima značaja- negoduje Petković. U svom ministarskom kabinetu, kako je rekao, ima srpsku i zastavu Evropske unije i nikako neće dozvoliti da tu stoji i obeležje za koje se zalaže Rugova. "Bože sačuvaj, dok sam ja ministar, to neće moći", dodao je Petković.\nBeta prenosi da je Rugova u svojoj rezidenciji, gde se godinama nalazi takva zastava, primio sve svetske političare i diplomate, a s tom zastavom nedavno je nastupila i fudbalska reprezentacija Kosova i Metohije na jednoj međunarodnoj utakmici. Direktor za pitanje kulture u Prištini Mustafa Haljilji rekao je tim povodom da "nema tu ništa loše da za praznik Dana zastave, 28. novembar, pokažemo da znamo da funkcionišemo kao država, ali dnevnik Epoha e Re piše da će se praznik Dana albanske zastave na Kosovu ipak proslaviti bez zastave jer taj praznik ne postoji na UNMIK-ovoj listi kao praznik koji se slavi na Kosovu.


Posađeno je 825 srebrnih tuja i 233 piramidalna hrasta na groblju i još 35 piramidalnih hrastova, deset kuglastih bagrema, dve ginko bilobe i pet sadnica liriodendrona u gradu\nPutem konkursa Pokrajinskog sekretarijata za urbanizam, graditeljstvo i zaštitu životne sredine, a uz veliku podršku Lokalne samouprave Novi Bečej, obezbeđena su finansijska sredstva za realizaciju projekta vetrozaštitnog pojasa oko Gradskog groblja u Novom Bečeju u visini od 2.078.000 dinara. Izvođenje projekta je pri kraju.\nJP „Komunalac" je u saradnji sa Mesnom zajednicom Novi Bečej, u okviru ovog projekta posadio na Gradskom groblju 825 srebrnih tuja i 233 piramidalna hrasta. Deo sadnog materijala je našao svoje mesto i u gradu, pa je na desetak lokacija posađeno još 35 piramidalnih hrastova, deset kuglastih bagrema, dve ginko bilobe i pet sadnica liriodendrona. Radovi koji su prethodili samoj sadnji su vezani za rekultivaciju zemljišta, gde je JP „Komunalac" obezbedilo preko 500 kubnih metara plodne zemlje, pa su nasipanjem stvoreni uslovi za kvalitetnu sadnju.\nObezbeđen je i materijal za drenažnu mrežu, ali jezbog otežanih uslova na terenu ovaj posao odložen za mart mesec 2012. godine. Građa koja je dobijena od 95 stabala posečenog crnog bora, koji se osušio usled visokog nivoa podzemnih voda, a namenjena je za rekonstrukciju krova Gradske kapele, trenutno je u završnoj fazi obrade, i biće iskorišćena čim se stvore povoljni vremenski uslovi.\nRadovan Kovačević, predsednik mesnog odbora Crvenog krsta Bočar, na svečanosti povodom dodele priznanja dobrovoljnim davaocima krvi, koja je održana u Bočaru u prostorijama Udruženja penzionera 24. novembra objasnio je zašto ova manifestacija kasni: „14-og juna je svetski dan dobrovoljnih davalaca krvi. Zbog nedostatka materijalnih sredstava nismo bili u stanju da organizujemo svečanu dodelu priznanja ranije, zato smo je organizovali sada. Imali smo oko 30 gostiju gde smo u prijatnom ambijentu, uz večeru i muziku podelili priznanja za dobrovoljne davaoce krvi, za aktiviste.\nPoslodavci i pored subvencija ostvarenih u okviru LAPZ-a, mogu ostvariti pravo i na subvencionisanje određenog iznosa obračunatog poreza na zarade i doprinosa za penzijsko i invalidsko osiguranje za svako nezaposleno lice, prema Uredbi o podsticanju zapošljavanja.\nOvo praktično znači da poslodavac iz privatnog sektora kada zaposli lice sa evidencije Nacionalne službe za zapošljavanje ostvaruje pravo na subvencionisanje iznosa 30 odsto obračunatog poreza na zarade i ukupnog doprinosa za penzijsko i invalidsko osiguranje u periodu doktraje radni odnos novozaposlenom licu, a najviše 12 meseci. Ukoliko je novozaposleno lice mlađe od 30 godina ili starije od 45 godina, poslodavac ostvaruje pravo na subvencionisanje ukupnog iznosa obračunatog poreza na zarade i ukupnog doprinosa za penzijsko i invalidsko osiguranje u periodu dok traje radni odnos novozaposlenom licu, a najviše 12 meseci.\nUslovi koje poslodavci moraju ispuniti su da lice koje se zapošljava najmanje šest meseci bez prekida pre zapošljavanja nije bilo u radnom odnosu i da poslodavac počev od 31. marta 2011. godine nije smanjio broj zaposlenih. Radni odnos sa novozaposlenim licem može biti na određeno i na neodređeno vreme.\nPredsednici opštine Novi Bečej, Milivoj Vrebalov i Kikinda, llija Vojinović i zamenik gradonačelnika Zrenjanina, Goran Kaurić, potpisali su, u Kaštelu Ečka, Memorandum o razumevanju sa USAID-ovim Projektom održivog lokalnog razvoja radi planiranja i realizacije projekata lokalnog ekonomskog razvoja, koji su od zajedničkog interesa i koristi za ova tri grada. Predstavnici Zrenjanina, Kikinde i Novog Bečeja prepoznali su mogućnost za saradnju na nekoliko opštinskih inicijativa koje će uticati na živote građana i na prihode u njihovim zajednicama, uključujući i unapređenje turističkih objekata na Tisi, razvoj poljoprivrede, poboljšanje upravljanja opštinskom imovinom, kao i razvoj saobraćajne infrastrukture. Direktorka misije USAID-a, Suzan K. Fric, kaže da je reč o petogodišnjem projektu za održivi lokalni razvoj u vrednosti od 22 miliona dolara, a cilj projekta je da podrži partnerstva između lokalnih vlasti, kompanija i organizacija civilnog društva, kako bi se objedinila znanja i resursi opština i stvorili povoljniji uslovi za investicije i ekonomski rast.\nMilivoj Vrebalov, predsednik opštine Novi Bečej, rekao je da smo se opredelili da tokom ovog projekta napravimo Master plan razvoja turizma na Tisi. On bi se odnosio na zaštitu od zagađenja reke Tise, na izgradnju marine na obali Tise kod Novog Bečeja i na razvoj pratećih infrastrukturnih objekata koji su namenjeni razvoju turizma.\nDizači tegova\t13 Partizani\t11 Vasilije Ostroški\t23 Saobraćaj\t2 Kuglanje\t32 Paulina Sudarski\t12 Agneš Đukičin\t2 Laza Telečki\t7 Teodor Pavlović\t23 Lazaret\t8 Železnica\t2 Muzika\t17 Goran Dobožanov\t28 Fudbal\t169 Revolucija\t75 Pozorište\t2 Ljiljana Bognić\t3 Glavaševa kuća\t11 Crveni krst\t9 Dom kulture\t26